Irekia Eusko Jaurlaritza - Gobierno Vasco :: Eusko Jaurlaritzak Txingudiko natura-guneen ezagutzarako instalazio publikoen Txinbadia proiektua aurkeztu du Hendaian\nEusko Jaurlaritzak Txingudiko natura-guneen…\n\nNekatuenea Iturria: Irekia\n\nEusko Jaurlaritzak Txingudiko natura-guneen ezagutzarako instalazio publikoen Txinbadia proiektua aurkeztu du Hendaian Iturria: Irekia\n•\tEuskadiren eta Akitaniaren arteko ingurumen-lankidetza\n•\tBaseak hauek izango dira: Txingudi Ekoetxea (Eusko Jaurlaritza), eta Larretxea, Nekatoenea eta Asporotsttipi (Kontseilu Nagusia, Kostaldearen Kontserbazioa eta CPIE Euskal Kostaldea).\n•\tINTERREG proiektua, 2,7 milioi euroko aurrekontuarekin, eta FEDER Eskualde Garapenerako Europako Funtsak finantzatuta.\nEusko Jaurlaritzako Ingurumen eta Lurralde Politika Sailaren Biodibertsitateko zuzendari Amaia Barredoren iritziz, Bidasoako Txinbadia proiektuak "hobekuntza oso handia ekarri die Txingudiko badian dauden natura-guneekin lotutako erabilera publikoko instalazioei, eta, hari esker, ingurumen-hobekuntzak egin ahal izan dira Batasunaren intereseko habitatak eta espezieak kontserbatzen laguntzeko". Amaia Barredo, Eusko Jaurlaritzaren Biodibertsitateko zuzendaria:\nHendaian aurkeztu dute proiektua, eta Barredorekin batera hauek ere hartu dute parte: Littoral Basque CPIE Ingurumenerako Ekimenen Zentro Iraunkorreko presidente Georfes Lafeuk, Pirinio Atlantikoetako Kontseilu Nagusiko Ingurumen Zuzendaritzako Natura Gune Sentikorren eta Biodibertsitatearen arduradun François Esnaultek eta Itsasertzaren Kontserbatorioko Akitaniako erriberen ordezkari Guillemette Rollandek.\nAsporotsttipi baserri zaharra zaharberritzen ari direla azaldu dute Bidasoaren bi aldeetako euskal administrazioetako ingurumen-arduradunek, ondoren Lapurdiko Euskal Itsas Hegiko argibide-etxea bertan ezartzeko; halaber, Txingudi Ekoetxea zentroko erakusketaren edukiak ere berritu dituzte. "Ingurumen-hobekuntzaren arloan eko-artzaintzarekin lotutako esperientzia bat abiarazi dute Txingudin proba moduan 2013ko hasieratik, eta urtea amaitu aurretik hainbat putzu ere egokituko dira anfibioen populazioa laguntzearren".\nAmaia Barredoren arabera, "TXINBADIA proiektuak lanerako sare bat sortu nahi du bi auzo lurralderen artean: Txingudiko Paduren (Gipuzkoa) eta Abbadia domeinua-Euskal Itsas Hegiaren artean (Lapurdi). Itsasertzeko ingurune natural horien kudeaketa eta erabilera publikoa dira gaia, eta lau ekipamendu edukiko ditu, denak ere leku horietan kokaturik, informazioa emateko eta jendea ingurumenaren arloan hezteko (inguru horietako batzuk Natura 2000 sarearen barruan daude).\nEkimen hori 2011.az geroztik da abian, eta lau zentro hauetan garatzen da: Txingudi Ekoetxea (Eusko Jaurlaritza), eta Larretxea, Nekatoenea, eta Asporotsttipi (Kontseilu Orokorra, Itsasertzaren Kontserbatorioa eta CPIE Littoral Basque). Hori dela-eta, bi lurraldeon arteko harremanak are eta gehiago sendotu dira (historikoki beti izan baitira harremanean), eta inguru naturalak kudeatzeko eta beren balioa emateko beste lan-ildo batzuk elkarrekin jorratzeko aukera izan dute.\nINTERREG proiektu bat da, Espainia - Frantzia - Andorra Lankidetza Programa Operatibo barruan dago (POCTEFA), guztira 2,7 milioi euroko aurrekontua du, eta Lurralde Garapenerako Europako Funtsak kofinantzaturik dago (FEDER). Eusko Jaurlaritzak egiten ditu "taldeburu-lanak" eta koordinatzaile-beharrak, Ingurumen eta Lurralde Politika Sailaren bitartez, baina badira beste hiru partaide ere: Pirinio Atlantikoetako Kontseilu Nagusia, Itsasertzaren Kontserbatorioak eta CPIE Littorel Basque.\n2013ko irailaren 12an, TXINBADIAko II. Lankidetza Batzordea izango dugu. Urtean behin batzen da, eta, bertan, politikariak eta teknikariak elkartzen dira, gauzak eguneratu, proiektuari begiratu bat eman ea zenbateraino exekutatu den, eta aurrera egiteko hartu beharreko erabakiak hartzeko. Teknikoki, gaur egun, proiektua % 70ean dago exekutaturik.\nGaur arte, proiektuan parte hartzen duten guztiek esan dute lankidetza-saio polita eta emankorra dela. Interesgarriak dira, batez ere, esperientzia-trukaketa eta lurralde, inguru natural eta lan-talde bakoitzak bestea hobeto ezaguntzako izaten duen aukera. Orain arte 3 trukaketa-jardunaldi egin dituzte (Marais d'Orx, Plaiaundi eta Jaitzubia, eta Domaine d'Abbadia), eta urrian bertan beste bat egitekoak dira. Urriko horretan, Urdaibai ezagutzera joango dira.\nBaina ez hori bakarrik. TXINBADIAri esker, inguru natural horietako erabilera publikoko instalazioak hobetzeko aukera ari gara izaten, eta ingurumena hobetzeko hainbat gauza egin ahal izan dugu, Erkidegorako interesgarriak diren habitatak eta espezieak zaintzea erraztearren. Adibide bat: gaur egun, Asporotsttipi baserri zaharra berritzen eta atontzen ari gara (aurrerago duzue informazio gehiago), Euskal Itsas Hegiko argibide-etxea kokatzeko; eta Txingudi Ekoetxen erakusten ditugun edukiak berritzeko lanean ere ari gara. Eta ingurumena hobetzeko ahaleginak direla-eta, berriz, 2013az geroztik, eco-artzaintza saiakera bat egiten ari gara, proba moduan, Txingudin; eta hemendik eta urte amaierara, hainbat putzu egiteko asmoa daukagu, anfibioen poblazioari laguntzearren.\nProiektuaren beste zeregin garrantzitsu bat hainbat jarduera-programa dinamizatzen laguntzea da. Jende asko eta askotarikorentzat izango dira programok, baina, adibide bat jartzearren, aipa dezagun Hezeguneen Munduko Eguna: 2013ko edizioan 200 lagunek baino gehiagok parte hartu zuen, eta hainbeste jarduera gauzatu zuten, adibidez, Espezie Exotikoak eta Inbaditzaileak Hezeguneetan Kudeatzen jakiteko jardunaldi teknikoa, non mugaz alde bietako hizlariak izan baitziren. Eta badira beste programa batzuk ere, hala nola, Invitation aux Rivales, egoitza artistikoa eta beste jarduera puntual batzuk, esate baterako, "saguzar-gaua", edo ingurumenarekin zerikusia duten egun seinalatuen ospakizunak (Hegaztien Eguna, Ingurumenaren Eguna, Uraren Eguna, Biodibertsitatearena...).\nKomunikazioaren arloan ere hainbat eta hainbat material sortu da. Eta komunikazioa, guretzat, ez da, soilik, informazio-bide bat, tresna bat ere bada, jendea ingurumenaz jabetzeko eta hezteko. Horrela bada, hortxe ditugu web-a, Facebook eremua, panelak, minigidak, gaikako liburuxkak... TXINBADIA, gainera, bazkideetako bakoitzaren buletinen barruan agertzen da (Txingudiko Paduren Albistegia, Atalaia, eta Itsasertzaren Kontserbatorioaren buletina). Argitaratu dugun azken liburuxka lurraldea eta proiektua aurkezteko egindakoa da, erabilitako ilustrazioa aukeratzeko, gure lurraldearen ezaugarri eta balio nagusiak erakustea izan genuen kontuan. Momentu honetan, hortxe gabiltza, ea denon artean beste lan bat argitaratzen dugun, Txingudikoa bezalako estuarioetako dinamika eta balioa azaltzeko; eta, 2014an bideo bat ateratzekotan gara, gure lurraldea aurkezteko.\nJustu Batzordea biltzekoa den honetan eta prentsaurreko hau ematen ari garen honetan, bada gure proiektua garatzeko beste gauza garrantzitsu bat ere, derrigor aipatu beharrekoa, hau da, beste 12 hilabeteko luzapena eskatu dugula, hasitakoa amaitzeko.\nProiektua 2010eko abenduan abiatu zen, eta, hasiera hartan, datorren abenduan amaitzekoa zen, baina luzatu beharra dago, Asporotsttipi egokitzen amaitzeko eta etorkizuneko Euskal Itsas Hegiko argibide-etxeko edukiak garatzeko. Eta luzapen horren ordainetan-edo, bazkideek aurreikusi dute jarraituko dutela dinamizazio-lanak eta komunikazio-lanak egiten eta esperientziak trukatzen, TXINBADIA marka mantenduta.\nAsporotsttipi baserria, garai batean, diskoteka modura erabili izan zen, baina, azkenean, dagoen lurraldearekin zerikusia duen zerbaitetarako erabiliko da.\nSailak, Itsasertzaren Kontserbatorioak, Hendaiako Udalak eta Euskal Itsasbazterreko Ingurumenaren Aldeko Ekimen Zentro Iraunkorrak (CPIE-k) erabaki dute harrera- eta argibide-etxe bat egitea eraikin horretan, Abbadia domeinurako eta Euskal Itsas Hegirako, eta Txingudiko ingurune naturalekin loturik.\nHorrexegatik, hain zuzen, proiektu hori ere TXINBADIA barruko ekintzetako bat zango da, eta, aurrerantzean, proiektuak eusgarri dituen lau ingurumen-heziketako zentroetako bat izango da, beste hiruretan egiten den lanaren osagarri: Larretxea (baliabideetarako eta agirietarako zentroa), Nekatoenea (jarduera pedagogikoak eta artisten egoitza) eta Txingudi ekoetxea (Txingudiko Paduretako argibide- eta harrera-etxea).\nEtxeko ateak edonorentzat egongo dira zabalik: Itsas ertzeko bide ondoan dago, Hendaia eta Urruña artean, eta badu bide bat Loiako behatokiraino doana; bada, bide hori ezinduentzako moduan egokitzeko asmoa dago.\nEra berean, etxe barruan ere hainbat egokitzapen-lan egingo da, edonor joan ahal izan dadin; erakusketako gauzak ere edonor iristeko moduan jarriko dira, eta hiru aparkaleku ezinduentzat gordeta utziko dira.\nSarrera doakoa izango da. Ekipamendua ere edonorentzako modukoa izango da, bai bertakoentzat bai turistentzat. Espazio hauek izango ditu: erakusketa bat, itsasertzeko inguru honetako ezaugarriei buruzkoa; erakustareto bat, gure lurraldearekin zerikusia duten aldi baterako erakusketetarako eta beste areto moldagarri bat, proiekzioetarako eta hitzaldietarako.\nLanak irailaren erdi aldera hasiko dira, eta urtebetez iraungo dute. Hasteko, makalak eta antzeko espezieak kendu, eta bertako beste batzuk landatuko dira (haritzak, gaztainak, lizarrak, sagarrak...). Asmoa edo nahia da Asporotsttipi berria itsas hegiko jairako zabaltzea, 2014ko irailerako.\nDiru-jartzea honela banatuko da: Kontseilu Orokorrak (388.856€); Kontserbatorioak (192.180 €); Akitaniako eskualdeak (457.500 €) eta TXINBADIAk (FEDER-ek) (676.149 €); guztira, 1,7 milio €.\nBarredo_Txinbadia_eus.mp3 behera kargatu (1 MB)\nTxinbadia_12_09_13_1_.JPG 600 KB (JPG)\ntxinbadia.jpg 7 MB (jpg)\nEuroeskualdearen lizitazio oharra: mugaz gaindiko trenbide loturaren estudioak TRANSFERMUGA-RREKIN proiektuan


“Sorotan Bele Gogoan” ikuskizuneko kontzertuak atzeratuak - Getxoko Andres Isasi Musikalia Elkartea\n2020/05/27 2020 May 27, Wednesday Musikalia\n“Sorotan Bele Gogoan” ikuskizuneko kontzertuak atzeratuak\nCOVID-19ak eragindako ez ohiko egora honen aurrean hainbat erabaki hartzera eraman gaitu. Epe labur baterako, jendetza biltzen duten ikuskizunak ezin izango direla egin aurreikusi daiteke. Horregatik ondorengo neurriak hartu dira:\nCovid19-ak eragindako egoeraren aurrean, emanaldia BERTAN BEGERA gelditu da. Data berri baten bila lanean ari gara, beraz, orain arte erositako sarrerak data berrirako balio izango dute. Sarrerak itzuli nahi izatekotan, Wegow erositakoak web gune berdinean itzuli ahal izango dira eta fisikoak berriz, Larrabetzuko udaletxera deituta, 94455 70 09, astelehenentik, ostiralera, (09:00-13:00), ordua hartzeko.\nBerez ekainaren 27an egingo zena ere atzeratua izan da. Getxoko Kultur etxeak adierazi duenez, udako ohiko programazioa bertan behera utzi du. Kasu honetan sarrerak ez ziren salmentan jarri eta hurrengo dataren bila lanean gabiltza.\nBeraz, atzerapen hauekin batera 2019-20 ikasturteari agur esaten diogu.\nEgonaldi luze hau arintzeko asmoz, hemen dituzue denborapasarako eskuragarri jarri ditugun proposamen ezberdinak\nAurrekoa Urruntasuna ez dadila musikarentzat oztopoa izan\nHurrengoa Denboraldiari hasiera emateko prest


Sotoa: Roda Upategiak\nArdo-mota: Ardo Beltz Ondua\nMahats-mota: Garnatxa beltza, Graciano, Tempranillo\nGraduazioa: % 14\nGure adituaren iritzia\nFreskoa da lehen tragotik; ardo delikatua eta oso atsegina da. Ezin hobea une informalenetarako.\nSelak kolore gorri bizia du eta oso ardo beltz adierazkorra eta fruta zaporekoa da. Ondo orekatuta dago eta edateko erraza da, otorduaren lehen zatian edateko bikaina. Freskoa da lehen tragotik. Sela ezin hobea da ardoaren munduaren pasioa bizitzen hasteko.


Hitzarmena | Bizkaiko Caritas\nHitzarmena «Janari Txartelak»\nPosted by Cáritas Bizkaia on febrero 24, 2015 · Leave a Comment\nCáritas Bizkaiak arreta ematen dien eta baliabide nahikorik ez duten familiei, zirkuitu “normalizatuetan” oinarrizko kontsumo produktuak eskaintzen jarraitzeko CÁRITAS BIZKAIAK, EROSKIK ETA LABORAL KUTXAK “JANARI TXARTELAK” EMATEKO LANKIDETZA HITZARMENA 3. ALDIZ BERRITU DUTE • Hiru erakundeek krisi sasoi honetan elkarlanarekin eta gizartearekin duten konpromisoa indartu dute berriz ere. Aliantza honekin duela lau urte luze martxan jarri zen «janari txartelen” proiektua berritu dute 2015erako. Horri esker asetzen dituzte Cáritas Bizkaiak laguntzen dituen pertsona eta familien beharrak .Janari txartelen bidez, pertsona horiek oinarrizko beharrizanak estaltzeko aukera dute, laguntza-prozesuaren barruan duintasuna mantendu eta aukeratzeko askatasuna emanez. • EROSKIK eta LABORAL KUTXAK elkartasun ekintza honetarako azpiegitura jartzen dute eta gainera diru-ekarpen osagarria egiten dute, CÁRITAS BIZKAIARENAZ gain….\nFiled under Azpimarratutako berriak, Berriak · Tagged with Cáritas Bizkaia, Eroski, Hitzarmena, Laboral Kutxa\nCaritas Bizkaiak arreta ematen dien eta baliabide nahikorik ez duten familiei, zirkuitu “normalizatuetan” oinarrizko kontsumo produktuak eskaintzea da helburua Cáritas Bizkaiak, Eroskik eta Laboral Kutxak «janari txartelak» emateko lankidetza hitzarmena berritu dute Hiru erakundeek krisi sasoi honetan elkarlanarekin eta gizartearekin duten konpromisoa indartu dute. Aliantza honen bidez, duela lau urte martxan jarri zen «janari txartelen” proiektua berritu dute. Horri esker asetzen dituzte Caritas Bizkaiak laguntzen dituen pertsona eta familien beharrak . EROSKIk eta LABORAL KUTXAk elkartasun ekintza honetarako azpiegitura jartzen dute eta, horrez gain, Caritas Bizkaiari diru-ekarpena egiten diote. CARITAS BIZKAIAk, bere aldetik, harreran bere «gizarte-ekintza eredua”ri jarraiki artatzen dituen familien artean banatuko du. Baliabide hori, egoerarik zailenetan dauden familientzako ohiko oinarrizko beharrak asetzeko laguntzei…\nBizkaiko Cáritasek arreta ematen dien eta baliabide nahikorik ez duten familiei oinarrizko kontsumo produktuak eskaintzea da helburua. Bizkaiko Cáritasek, Eroskik eta Euskadiko Kutxak «Janari Txartelak» emateko lankidetza hitzarmena berritu dute BIZKAIKO CÁRITASek, EROSKIk eta EUSKADIKO KUTXAk laguntza emango diete, krisiaren eraginez oinarrizko premiei aurre egiteko baliabide nahikorik ez duten familiei. Xede horrekin, 2009an sinatutako lankidetza hitzarmena berritu dute gaur. Hitzarmen horren arabera, “janari-txartelak” banatuko zaizkie Bizkaiko Cáritasen Harreretan arreta ematen zaien pertsonei, betiere baldintza batzuk betetzen badituzte. Txartel horiek EROSKI kooperatibaren Bizkaiko edozein saltokitan trukatu ahal izango dituzte. EROSKI eta EUSKADIKO KUTXAk ekimen solidario honetarako behar den azpiegitura ipintzen dute, eta CÁRITASek egindakoaz gain, diru-ekarpen gehigarria egiten dute. Helburu nagusia Bizkaiko Cáritasek arreta ematen dien eta baliabide…


Propières - Wikipedia, entziklopedia askea.\nPropières Frantziako udalerria da, Rodano departamenduan dagoena, Auvernia-Rodano-Alpeak eskualdean. 2013an 457 biztanle zituen.\n46°11′30″N 4°26′14″E / 46.1917°N 4.4372°E / 46.1917; 4.437246°11′30″N 4°26′14″E / 46.1917°N 4.4372°E / 46.1917; 4.4372\nSaint-Clément-de-Vers, Belleroche, Saint-Germain-la-Montagne, Les Ardillats, Azolette, Chénelette, Monsols, Poule-les-Écharmeaux eta Saint-Igny-de-Vers\n487 (2019ko urtarrilaren 1a)\n217 (%44.6) 251 (%51.5)\n2007an Propières udalerrian erroldatutako biztanleak 457 ziren. Familiak 204 ziren, horien artean 76 pertsona bakarrekoak ziren (42 bakarrik bizi ziren gizonak eta 34 bakarrik bizi ziren emakumeak), 79 seme-alabarik gabeko familiak ziren, 38 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 340 etxebizitza zeuden, 209 familiaren etxebizitza nagusia ziren, 97 bigarren erresidentzia ziren eta 34 hutsik zeuden. 306 etxeak ziren eta 20 apartamentuak ziren. 209 etxebizitza nagusietatik 149 bere jabearen bizilekua ziren, 55 alokairuan okupaturik zeuden eta 5 doan lagata zeuden; 15 etxek gela bat zuten, 15 etxek bi zituzten, 36 etxek hiru zituzten, 48 etxek lau zituzten eta 95 etxek bost zituzten. 188 etxek euren parking plaza propioa zuten azpian. 134 etxetan ibilgailu bat zegoen eta 49 etxetan bat baino gehiago zituzten.\nPropières udalerriko biztanleria-piramidea 2009an .\n2007an lan egiteko adina zuten pertsonak 258 ziren, horien artean 182 aktiboak ziren eta 76 inaktiboak ziren. 182 pertsona aktiboetatik 173 lanean zeuden (101 gizon eta 72 emakume) eta 9 langabezian zeuden (4 gizon eta 5 emakume). 76 pertsona inaktiboetatik 45 erretiraturik zeuden, 10 ikasten zeuden eta 21 "bestelako inaktibo" gisa sailkaturik zeuden.\n2009an Propières udalerrian 211 unitate fiskal zeuden, 468 pertsonek osaturik. Pertsona bakoitzeko diru-sarrera fiskalaren mediana urteko 14.635,5 euro zen.\n2007an zeuden 29 komertzioetatik, 1 janari enpresa zen, 5 bestelako produktu industrialen fabrikazioko enpresak ziren, 4 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 6 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 margolaria, 1 zurgina, 1 argiketaria eta 1 jatetxe.\n2000. urtean Propières udalerrian 16 nekazaritza-ustiategi zeuden, 510 hektarea erabiltzen.\nAzolette (1,4 km)\nBelleroche (3,2 km)\nSaint-Germain-la-Montagne (4,7 km)\nSaint-Clément-de-Vers (4,7 km)\nChénelette (4,9 km)\nAzken aldaketa 15 martxoa 2021(e)an, 09:16(e)tan\nOrriaren azken aldaketa: 15 martxoa 2021, 09:16.


Europako Batzordeak Espainiaren 69.5 mila milioi euroko berreskurapen eta erresilientzia plana onartzen du - EU Reporter\nEuropako Batzordeak Espainiako berreskurapen eta erresilientzia planaren balorazio positiboa egin du. Urrats garrantzitsua da EBk 69.5 milioi euroko dirulaguntzak berreskuratzeko eta sendotzeko instalazioaren (RRF) laguntzak 2021-2026 aldian bideratzeko. Finantzaketa horrek Espainiako berreskurapen eta erresilientzia planean zehaztutako inbertsio eta erreforma neurri erabakigarriak ezartzen lagunduko du. Funtsezko papera izango du Espainia COVID-19 pandemiatik indartsuago atera dadin. FERRak - NextGenerationEUren bihotzean - 672.5 milioi euro (egungo prezioetan) emango ditu EBko inbertsioak eta erreformak laguntzeko. Batzordeak Espainiako plana ebaluatu zuen RRF Erregelamenduan ezarritako irizpideetan oinarrituta.\nBatzordearen analisiak bereziki aztertu du ea Espainiako planean ezarritako inbertsioek eta erreformek Europako seihilekoaren testuinguruan identifikatutako erronkak modu eraginkorrean aurre egiten laguntzen duten; trantsizio berdeak eta digitalak modu eraginkorrean onartzen dituzten neurriak eduki; eta estatu kideen hazkunde potentziala, enplegua sortzea eta ekonomia eta gizarte erresilientzia indartzen laguntzea. Espainiaren trantsizio berdea eta digitala ziurtatzea Batzordearen ebaluazioari esker, Espainiako planak bere guztizko zuzkiduraren% 40 bideratzen du klima helburuak onartzen dituzten neurrietara.\nHorrek hiriko eta distantzia luzeko mugikortasun iraunkorra sustatzeko, eraikinen energia eraginkortasuna handitzeko, industria deskarbonizatzeko eta energia mendekotasuna murrizteko neurriak barne hartzen ditu, baita hidrogenoa berdea eta berriztagarrien teknologia berriak zabaltzeko ere. Planak klima aldaketaren ondorio kaltegarriak arintzen laguntzeko neurriak ere barne hartzen ditu, kostaldeko espazioak, ekosistemak eta biodibertsitatea zainduz eta ekonomia zirkularra sustatuz, uraren eta hondakinen kudeaketa hobetuz.\nBatzordeak ikusi du Espainiako planak bere guztizko zuzkiduraren% 28 bideratzen duela trantsizio digitalera. Horrek administrazio publikoen, industriaren eta enpresen digitalizazioari buruzko neurriak barne hartzen ditu, ETEen digitalizaziorako berariazko programa barne. Hezkuntzarako eta gaitasun digitalak hobetzeko ekipamendu digitaletan ere inbertsioak egiten dira.\nEspainiako erresilientzia ekonomikoa eta soziala indartzea\nBatzordearen ebaluazioaren arabera, Espainiako planak elkarren artean indartzen diren erreforma eta inbertsio multzo zabala biltzen du, Kontseiluak Espainiari zuzendutako herrialde bakoitzerako gomendioetan (EGE) zehaztutako erronka ekonomiko eta sozialei guztiei edo azpimultzo garrantzitsuei aurre egiten laguntzen dutenak. Europako seihilekoa 2019an eta 2020an. Enpleguaren arloetako neurriak biltzen ditu lan merkatuaren segmentazioa murrizteko eta lan merkatuko politika aktiboak hobetzeko. Era berean, hezkuntza eta gaitasunen arloan neurriak hartzen ditu barne, baita gizarte politikak ere, osasun sistemaren sendotasunari eta gaitasunari laguntza ematea barne.\nPlanak, neurri handi batean, trantsizio berdean eta digitalean, ikerketan, garapenean eta berrikuntzan, energia, azpiegitura energetikoa, ura eta hondakinen kudeaketa eta garraio iraunkorraren ekoizpen eta erabilera garbi eta eraginkorretan egindako inbertsio arloetako EGEak jorratzen ditu. Enpresa giroa hobetzeko neurriak ere badaude, ekintza garrantzitsuak aurreikusita daude erregulazio hobean, berandutze-ordainketak murrizteko eta konkurtso-esparruaren eta kontratazio publikoaren erreforman.\nPaolo Gentiloni Ekonomia komisarioak zera esan zuen: "Gaur egun mugarri garrantzitsua da Espainiarentzat hain garai latz baten ondoren. Gure ebaluazioa amaitzeak Espainiako berreskurapen eta erresilientzia plana urrats handiago batera ekartzen du. Trantsizio berde eta digitaletan arreta berezia jarriz eta erreformen eta inbertsioen programa osoarekin, Espainiako plana egoerak eskatzen duen bezain asmo handikoa da. Aukera paregabea da herrialdea pandemiatik berreskuratzeko indartzeko, baina sozialki justuagoa, iraunkorragoa eta dinamikoagoa den ekonomia eraikitzeko. Laburbilduz, Espainiako gizartearen segmentu guztiei hobeto erantzuten dien ekonomia ".\nPlanak finantza publikoen arloan EGEri zuzentzen dio, besteak beste, gastuak berrikusteko sistemaren, zerga sistemaren eta pentsio sistemaren erreformak. Espainiako berreskurapen eta erresilientzia planak modu integral eta egoki orekatuan laguntzen die Erregelamenduaren sei zutabeei. Inbertsio eta erreforma proiektu garrantzitsuei laguntzea Espainiaren planak Europako zazpi eremu nagusi guztietan proiektuak proposatzen ditu. Inbertsio proiektu zehatzak dira, enplegua eta hazkundea sortzen duten eta trantsizio bikia lortzeko beharrezkoak diren estatu kide guztietarako ohikoak diren gaiak jorratzen dituztenak.\nUrsula von der Leyen Batzordeko presidenteak honakoa esan zuen: "Pozik nago Espainiako Batzordeak 69.5 mila milioi euroko berreskurapen eta erresilientzia planaren balorazio positiboa aurkeztean. Plan honek Espainiako ekonomia sakon eraldatuko du, berdeagoa, digitalagoa eta erresistenteagoa bihurtuko du. Plan hau ontzat eman dugu, handinahia delako, ikuspegi luzea duelako eta espainiar herriaren etorkizun hobea eraikitzen lagunduko duelako. Planaren jabetza nazional sendoak ongi agurtzen du arrakastaz gauzatzeko ".\nAdibidez, Espainiako planak 6.1 milioi euro biltzen ditu teknologia garbietan inbertitzeko eta berriztagarrien garapena eta erabilera azkartzeko. Planak 7.8 mila milioi euro aurreikusten ditu eraikin publiko eta pribatuen energia eraginkortasuna hobetzeko. Beste neurri batzuek Europako Enkarga Enblematikoa babesten dute, ibilgailu elektrikoen azpiegiturak kargatzen eta indartzen eta mugikortasun iraunkorra sustatzen inbertituz.\nEbaluazioaren arabera, planean jasotako neurrietako batek ere ez dio ingurumenari kalte handirik eragiten. Espainiak ezarritako kontrol sistemak egokitzat jotzen dira Batasunaren finantza interesak babesteko. Planak nahikoa xehetasun ematen ditu nazioko agintariek interesen gatazkak, ustelkeria eta funtsak erabiltzearekin lotutako iruzurrak saihestu, antzeman eta zuzentzeko.\nPertsonentzako lan egiten duen ekonomia batek esan du Valdis Dombrovskis presidenteordea: "Espainiaren susperraldi planak asmo handiko bide orria ezartzen du herrialdearen errendimendu ekonomikoa bultzatzeko eta bere kohesio soziala indartzeko, 69.5 mila milioi euro erabilita EBko diru-laguntzetan erreforma multzo zabala emateko eta inbertsioak. Planak ongi etorria ematen du enpleguaren sorreran eta hurrengo belaunaldietan, gazteen langabeziari aurre egiteko neurriekin, lan merkatuarentzako garrantzitsuak diren gaitasunen eskaintza hobetzeko eta negozio ingurunea eta administrazio publikoa hobetzeko. Eskala handiko inbertsioak jarriko ditu hiritarrek, enpresek, enpresek eta administrazio publikoak digitalak eta berdeak eta trantsizioak bereganatzen laguntzeko. Gainera, zoriondu egiten dut Espainia Europako interes komuneko arlo guztietan proiektuak proposatzeagatik - hala nola, energia garbia, garraio iraunkorra edo konektibitate digitala. Orain Espainiako agintariekin lan egingo dugu plana erabat gauzatzen dela ziurtatzeko ".\nBatzordeak 69.5 milioi euroko dirulaguntzak Espainiari FERren arabera emateko erabakiaren proposamena onartu du. Kontseiluak lau aste izango ditu orain Batzordearen proposamena onartzeko. Aldundiak plana onartzeak 9 mila milioi euro Espainiako aurrez finantzatzean ordaintzea ahalbidetuko luke. Horrek Espainiara bideratutako zenbateko osoaren% 13 suposatzen du. Batzordeak Kontseiluaren Betearazpen Erabakian zehaztutako mugarriak eta helburuak behar bezala betetzean oinarritutako beste desbideratze batzuk baimenduko ditu, inbertsioak eta erreformak gauzatzean izandako aurrerapenak islatuta.


Eskolara sartu aurretik pilotan - Ahotsak.eus\nEskolara sartu aurretik pilotan
Umetan pilotan aritzen ziren askotan, Ondarroako "Club Deportivo Aurrera" frontoia beraientzako izaten zuten hartuta eskolara sartu aurretik. Hondartzan futbolean jokatzen zuten. Amari ostutako artilearekin egiten zituzten pilotak
\nHizlaria(k): Arantzamendi Mugartegi, Juanito\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-027-005 kodeko bideoa nahi duzula aipatzea: ahotsak@ahotsak.eus\nUmetan pilotan aritzen ziren askotan, Ondarroako "Club Deportivo Aurrera" frontoia beraientzako izaten zuten hartuta eskolara sartu aurretik. Hondartzan futbolean jokatzen zuten. Amari ostutako artilearekin egiten zituzten pilotak\nData: 2011(e)ko irailaren 30a\n-Eskolan jolastu be eingo zenduen?\n- Bai errekreo denporan bai, pelotan eitxen gendun. Bai, pelotan hombre gernikarrak baiño hobeto, ez ondo ondo\n-Ta ze frontoie euen hala?\n- Bai, frontoie Club Deportivo Aurrera Ondarroa. Ta gure maixu ha be Gasteizku zan jun alkatiana eta esan otson: “Mesedez hamar ta erdixetako goizien eskolan etorten di mutikuk, ezta? Eta horrek pelotan eitxen dabe ondo. Hor jarraitzeko horreri nagusitxuek peliotan dabizen horrek kendu hamarretik hamar ta erdixeta”. Umik giñen-eta halaxe, geutzat ixeten zan ha frontoie. Fubolin be bai hondartzan junde-ta.\n-Ta pelota barik zertara jolasten zenduen?\n- Pelota barik?\n- Beste bat ez daitz nola esaten eutsen, erdaldunen joko holako zelebre bat, baiñe guk besteik ez genun eitxen.\n-Ta pelotak zelakoak zien?\n- Pelotak lanazkuek. Barrue bixkat gogortxuaue ta kanpue ba lana amai kaltzerdixek eitxen euena ostu eta haxe, bueno.\nEgilea(k): Maitane Lejardi (Ondarroako Institutua)\nPanpinak eta komediak


Gorka Julio: "Automatizazio prozesuek bizitza duin eta kolektiboak eraikitzeko balio dezakete" - hamaika telebista\nGorka Julio: "Automatizazio prozesuek bizitza duin eta kolektiboak eraikitzeko balio dezakete"\nGorka Julio OlatuKoop-eko kidea elkarrizketatu dugu Hamaika Telebistan, Euskal Herria Digitala manifestua aurkeztu baitute eragile eta norbanako ugarik: sinatzaileen artean daude MRA Fundazioa, Ipar Hegoa, Iratzar Fundazioa, Olatukoop eta IPES, besteak beste.\nJuliok azaldu duenez, kapitalismo digitalaren alternatibak pentsatzeko eta eztabaida irekitzeko asmoa du egitasmoak: "Aditu, aritu eta herritarren artean sozializatu eta elkarrekin pentsatzeko sarea sortzea da ekimenaren helburua", azaldu du.\nHainbat alorretan eztabaida piztu nahi dute, azken urteetan gertatzen ari den digitalizazio prozesuaz hausnartzeko. Digitalizazioak lan arloan ekarriko dituen aldaketez, esaterako, Juliok nabarmendu du teknologiak ez duela zertan enpleguaren suntsiketa ekarri; kontrara, nabarmendu du automatizazio prozesuek "bizitza duin eta kolektiboak eraikitzeko" balio dezaketela.\nGure begiz 2021-06-17\nIñigo Hernando: "Telebistaren bidez izan dugu Eusko Jaurlaritzaren dekretuaren berri"\nZer da jendartearen "Uberizazioa"? Mikel Alvarezen analisia


“Konexio Digitala ikastaroa erraza, dinamikoa eta oso praktikoa izan da” — TUlankide MONDRAGON\n“Konexio Digitala ikastaroa erraza, dinamikoa eta oso praktikoa izan da”\nLehen edizioa amaitu ondoren, parte hartu dutenek positiboki baloratu dituzte edukia eta metodologia.\n"Konexio digitala" programa lehen urratsa da Internet, sare sozialak, bideo-konferentziak... edota “on line” ikaskuntza-plataformak eskaintzen dituen aukera guztietara iristeko.\nMONDRAGON Korporazioak eta Lagun Aro EPSVk bultzatuta eta Udalaitz kooperatibaren laguntzarekin, Mondragon Unibertsitateak eta Nexek diseinatu eta eman dute ikastaroa. Haren diseinuan, ikaskuntza metodologia berri guztiak sartu dira eraginkorra, erakargarria eta lanarekin bateragarria izan dadin. Hala nola, “gamifikazioa”, erronketan oinarritutako formazioa edo ikaskuntza soziala eta tutorizatua bezalako metodoak erabiltzen dira.\nLehen saio pilotuan, 15 pertsonek hartu dute parte, eta guztiek oso balorazio positiboa egin dute. Igone Larrañagak eta Oneka Ezkurrak azaltzen dutenez, “modu erraz eta dinamikoan oinarrizko informatikaren kontzeptu berriak ikasi ditugu, guretzat ezezagunak zirenak, baina gero eta beharrezkoagoak eguneroko bizitzan. Etorkizuna digitala baita; hori argi dago”.\nIkastaroaren bigarren edizioa laster hasiko da. Mundu digitalera konektatu nahi duten MONDRAGONeko kooperatibetako langileei zuzenduta egongo da.\nLehenengo Konexio Digitala programa hau Mugi Digitalera barruan kokatzen da, pertsonen etengabeko birkualifikazioa sustatu nahi duen ikaskuntza-plataformaren barruan. Iñigo Larrea, MONDRAGONeko Talentuaren Kudeaketaren arduradunak azaldu duenez, “badakigu kooperatibek erronka disruptiboei aurre egiten ari direla, hala nola trantsizio berdeari edo negozioen eraldaketa digitalari. Erronka horiei guztiei aurre egiteko, pertsona proaktiboak behar ditugu, beren bizitza profesionalean kualifikazioaren ardura izango dutenak. Modu berean, ibilbide horretan laguntzeko tresnak eta baliabideak eskura izatea ere beharrezkoa da”.\nAukera digital berrietan trebatzeko plataforma hau, kooperatiben beharren arabera osatuko da, momentuan momentuko beharretara egokituta.


ABENDUAREN 3AN EUSKARAREN NAZIOARTEKO EGUNA DELA ETA, ITELAZPIK BERRIRO ERE AGERIAN JARRI NAHI DU EUSKARAREN SUSTAPENAREKIN DUEN KONPROMISOA | Itelazpi\nEzagutu gure Gobernu Onaren\nKodea eta Kode Etikoa, baita gure\npolitikak eta jarduera ildoak ere\nnola kudeatzen dugun\ntelekomunikazio zentro bat\nBerdintasunaren aldeko enpresen eta erakundeen Bai Sarea eratu da\nApirilak 28, Laneko Segurtasunaren eta Osasunaren Munduko Eguna\nEuskadi Irratia 104.5Mhz frekuentzian sintonizatuko da Durangaldeko eskualdean\nABENDUAREN 3AN EUSKARAREN NAZIOARTEK…\n2015.eko abenduak 3\n“Hizkuntza bat ez da galtzen ez dakitenek ikasten ez dutelako, dakitenek erabiltzen ez dutelako baizik”\nITELAZPIn erakunde publiko garen heinean jakitun gara EUSKARAren erabilgarritasuna bermatzean ze nolako ardura dugun. Hori dela eta, denona den hizkuntza, esparru pertsonalean erabiltzeaz gain, lan esparruan ere erabiltzeko aukera sustatzea eta gurekin lan egiten duten interes talde desberdinekin euskaraz komunikatzeko eskubidea ahal den heinean bermatzea da gure helburu nagusia eta hori lortzeko apurka apurka lanean ari gara.\nMaiatzak 17, Telekomunikazioen eta Informazioaren Gizartearen Nazioarteko Eguna\nItelazpik, sektoreko eragile nabarmena den aldetik, Telekomunikazioen eta Informazioaren Gizartearen Nazioarteko Egunarekin bat egiten du.\nLehiaketa berezia: 2019ko Berdintasunerako Egutegia\nLehiaketa berezia martxan jarri du Itelazpik. Datorren urtean bere egutegi korporatiboaren leloa “emakumea teknologian” izango da.\nAIS sare berri bat jarri da martxan itsasontziei jarraipena egiteko\nItelazpik HAZI sozietate publikoarekin jardun du lankidetzan AIS komunikazio-sistema hobetzeko, zeina itsasontzien jarraipena egiteko erabiltzen baita.\n2018.eko maiatzak 9\nFM Irratia Telekomunikazioak\nAstearte goizaldean Oizko emisio-zentroko egokitzapen-lanak egin ziren EiTB taldeko FM irratiko kanaletako bat, alegia, Euskadi Irratia entzuteko frekuentzia aldatzeko.\nBHI EMILIO CAMPUZANOKO IKASLEEK OIZ ZENTROA BISITATU DUTE\nPasa den Apirilaren 20an BHI EMILIO CAMPUZANOko ikasleek Oiz telekomunikazio zentroa ikusi zuten beren irakasleekin batera. Jarduera hau gure Gizarte Erantzukizun Korporatiboarekin dugun konpromisoaren barne dago.\nPertsonekiko konpromisoa. Paradigma horretatik, Itelazpik igorpen-zentroetan lan egiten duten pertsonen segurtasuna babesteko estrategia gidatzen du. Datorren larunbatean, apirilak 28, Laneko Segurtasunaren eta Osasunaren Munduko Eguna ospatuko da eta guk bat egiten dugu horren sentsibilizazio-helburuarekin kanpaina berri bat sustatuz.\nTECNUN-Donostiako Ingeniarien Goi Mailako Eskolako ikasleek Jaizkibel zentroa bisitatu dute\nPasa den Apirilak 11an TECNUNeko Ingeniarien Goi Mailako Eskolako ikasleek Jaizkibel telekomunikazio zentroa ikusi zuten beren irakaslearekin batera. Jarduera hau gure Gizarte Erantzukizun Korporatiboarekin dugun konpromisoaren barne dago.\nItelazpik 2018ko jarduera teknikoen plana argitaratu du\nItelazpiren 2018ko Kudeaketa-planak 2017-2020 epe estrategikoaren bigarren ekitaldiari dagozkion ekintza teknikoen hedapena jasotzen du. Bigarren dibidendu digitalaren plangintza, FM publikoa irratiaren berritzea, IoT zerbitzu berrien definizioa eta garraio-sarea IP-MPLS teknologia berrira migratzea izango dira sozietatearen profesionalek garatuko dituzten jarduera nagusiak.\nItelazpik TETRA zerbitzuarekin lagundu du UnderRun Bilbao ekitaldian\nItelazpik arrakastaz parte hartu du ekitaldian, antolakuntzaren esku jarriz bere komunikazioetako sareko TETRA azpiegitura; hala, horrekin elkarlanean aritu da aspaldi Metro Bilbaorekin.\nGuztira, 60 erakunde eta enpresa publiko eta pribatuek, besteak beste, Itelazpik, Emakundek sustatutako berdintasunaren aldeko enpresen eta erakundeen Bai Sarea eratu dute.\nITELAZPIk EiTB-rekin elkarlana egingo du GAILURRA XTREME programaren ekoizpenean\nITELAZPIk emergentziako komunikazio sarearen bidez (TETRA) estaldura jarriko du herrialde guztian, ETB1-en emango den GAILURRA XTREME programa seriea grabatzeko.


Espainiako Astronomia Elkartearen XII. Zientzia Bilera\nJuno eta Rosetta: Eguzki Sistemaren misterioak, gero eta hurbilago\nNASAren Juno misioa Jupiterren orbitara iritsi zen orain aste batzuk eta Rosetta zundak emandako datuak funtsezkoak dira Eguzki Sistemaren sorrera eta bilakaera ulertzeko\nLehenengo argitaratze data: 2016/07/21\nDudarik gabe, unibertso osotik Eguzki Sistemari buruz dakigu gehien, huraxe dugulako hurbilena. Egungo eta etorkizuneko espazio misioen helburua da, hain zuzen, planetei, kometei eta asteroideei buruz askoz ere informazio gehiago biltzea. Horri guztiari buruz ari dira aste honetan hizketan Espainiako Astronomia Elkartearen XII. Zientzia Bileran, Bilbon, eta bereziki erreparatu diote Rosettari, ESA Europako Espazio Agentziaren misioari (lehen aldiz, urteetan kometa baten orbitan ibiltzea eta gainazalean kokatzea lortu du), eta NASAren Juno misioari (orain egun gutxi batzuk iritsi zen Jupiterren orbitara).\nUniversidad del País Vasco / Euskal Herriko Unibertsitateko (UPV/EHU) Zientzia Planetarioen Taldea, gainera, etorkizunean Marte eta Jupiter planetak esploratzeko misioetan dabil lanean. Talde horrek Bilbon du egoitza, eta berak osatu du funtsean zientzia bileraren tokiko batzordea.\nJuno, Jupiterren orbitan\nJuno NASAren misioa joan den uztailaren 5ean iritsi zen Jupiterren orbitara, ia bost urteren ondoren. Bada, misio horixe izango da SEAren XII. Zientzia Bileraren laugarren eguneko saio bateko gai nagusia, Glenn Ortonen hitzaldiaren eskutik. Orton, NASAren Jet Propulsion Laboratoryko ikertzailea, Lurretik Junori egiten zaizkion behaketen koordinatzailea da, eta NASAk Jupiterren inguruan egindako misio nagusi guztietan parte hartu du 1973. urteaz geroztik. Gainera, aditua da planeta erraldoien (Jupiter, Saturno, Urano eta Neptuno) atmosferak infragorriaren uhin luzeran ikertzen.\nJuno planetara hurreratzen ari zela, Juno kamerak Jupiterren irudi orokor batzuk bidali dizkigu, haren satelite nagusiekin, eta bereizmen handiko irudiak atera ditu Juno orbitara sartzen hasi denean, hil hasieran. Ordea, Glenn Ortonen hitzetan, urri erdialdera fase zientifikoari ekitea izango da interesgarriena. Zientzia ikuspuntutik, JunoCamek aurrenekoz erakutsiko du Jupiterreko polo ezezagunen inguruko perspektiba bat. Horrez gain, kamera dibulgazio tresna bat ere bada; hau da, zaleek nahi dituzten behaketak egiteko baimena eska dezakete. Horrek guztiak bat egiten du misioaren zientzia nagusiarekin, asmoa baita Jupiterren misterio handienetako batzuk argitzea; esaterako, nolako egitura duen barrutik eta baduen edo ez duen nukleorik barnealdean.\nUPV/EHUko Zientzia Planetarioen Taldeak Marterako eta Jupiterrerako zenbait misiotan dihardu\nUniversidad del País Vasco/Euskal Herriko Unibertsitateko (UPV/EHU) Zientzia Planetarioen Taldea (GCP) da Junori laguntzeko misioan esku hartzen duen Espainiako talde bakarra. Zehazki, teleskopioaren bidez behaketak egiten ditu Lurretik. "Gure misioa izan da ontzia Jupiterrera iritsi baino lehenago planetaren egoera atmosferikoa ikertzea, hodei formazioak eta haizeak tartean", azaldu du Agustín Sánchez Lavegak, GCP taldearen zuzendariak eta zientzia bileraren Antolakuntza Batzordeko buruak. "Horretarako, PlanetCam-UPV/EHU tresna erabili dugu, Calar Altoko Behategiko 2,2 metro diametroko teleskopioari akoplatuta. PlanetCam kamerarekin, espazio bereizmen handiko irudiak har daitezke espektro eremu ikusgaian eta hurbileko infragorrian. Horrez gain, antzeko beste tresna bat erabili dugu Calar Alton, AstraLux izenekoa, eta gure taldeari nahiz Bilboko Ingeniaritza Eskolako EspaZio Gelari dagozkion teleskopioak ere baliatu ahal ditugu. Azkenik, taldeak proiektuan laguntzen duten astronomo amateurren (PVOL) irudien basea koordinatzen du", gehitu du Sánchez Lavegak.\nJunon ez ezik, UPV/EHUko Zientzia Planetarioen Taldeak ESA Europako Espazio Agentziaren ExoMars18 misioan eta NASAren Mars2020 misioan parte hartzen du; bi misio horiek "rover" ibilgailuak edo ibilgailu autonomoak dira, eta hamarkada honen bukaeran joango dira Martera. Bestalde, ESAren JUICE misioan ere badihardu GCP taldeak; JUICE 2022. urtean abiatuko da Jupiter planetarantz eta haren sateliteetarantz. "Marten, CABek zuzentzen dituen tresnetan parte hartzen dugu, atmosferan pilatzen den hautsa aztertzeko, eta tokiko meteorologia ikertuko dituzten tresnekin ere aritzen gara. Jupiterren, berriz, bi tresna lantzen ditugu (MAJIS eta JANUS); orbitatik, irudiak hartuko dituzte Jupiterreko sistemaren eremu ikusgaian eta hurbileko infragorrian", esan du Agustín Sánchez Lavegak.\nRosettak Eguzki Sistemaren osaerari buruzko informazio pribilegiatua ematen du\nESA Europako Espazio Agentziaren Rosetta misioa 2014ko abuztuan ailegatu zen 67P/Churyumov-Gerasimenko kometara, eta, 2016ko irailaren 30era bitartean, informazio pribilegiatua emango die astronomoei. Aurretik, tresna bat sekula ez da ibili bi urtetik gora orbitaren inguruan, eta inoiz ez da lortu tresna bat gainazalean kokatzea, Philae lurreratze moduluak egin zuen bezala.\nHarrigarria da Rosettak zenbat aurkikuntza egin dituen eta aurkikuntza horiek nolako eraginak dituzten Eguzki Sistemaren osaerari eta bilakaerari buruzko ezagutzan. Kasurako, "Rosettak zehaztu ahal izan du zenbat deuterio duten kometako ur molekulek; bada, lurreko ozeanoetako deuterio kopurua halako hiru daukate. Horrek ia-ia bazter uzten du 67P bezala eratu ziren kometak gure uraren aitzindariak izan zirelako ustea", adierazi du Luisa Larak, OSIRIS Rosettaren barneko kamera sistemaren nazioarteko ikertaldeko ikertzaileak.\n"Konposizioari dagokionez, emaitza txundigarriena da molekula oxigenoa detektatu dela. Izan ere, molekula hori aurkitzea sekulako ezustekoa izan da, bere erreaktibitate handiagatik bizkor-bizkor desagertzen da eta. 67P kometan aurkitutako oxigeno kopurua aintzat hartuz, esan genezake gure Eguzki Sistema ohi ez bezala bero zegoen izarrarteko hodei batean sortu zela. Beste aukera da 67Pren oxigenoa gure disko protoplanetarioa handitzean sortu izana. Hipotesi hori eta misioaren beste emaitza batzuk kontuan hartuta, Eguzki Sistemaren osaeraren eta bilakaeraren eredu bat proposatu dugu, onarpen handiena duen ereduaren ezaugarri nagusiak eta aurkikuntza berri hauek bateratu nahian", azaldu du Andaluziako Astrofisika Institutuko (IAA-CSIC) zientzialariak.\nEmaitza horiek, Luisa Lararen hitzetan, zientzialariek Rosettaren datuetan oinarrituz lortzea espero duten horren "zertzelada bat" baino ez dira. Gogora ekarri behar da Espainiako zenbait erakundek parte hartu dutela misioan, Andaluziako Astrofisika Institutuak (IAA-CSIC) eta Teknika Aeroespazialeko Institutu Nazionalak (INTA) besteak beste, eta bi zientzia tresna garatzen esku hartu dutela: OSIRIS kamerak eta GIADA hauts detektagailua. Oraintxe bertan, bi zentroetako hainbat ikertzaile tresna horiek bildutako datuak aztertu eta interpretatzeko lanetan dabiltza.\nBihar, Cervantes izarrari buruzko hitzaldi publikoa\nBihar, ostirala, SEAren XII. Zientzia Bileraren harira antolatu diren ekitaldi publikoetan azkena egingo da. Hain zuzen ere, Javier Gorgas Espainiako Astronomia Elkarteko buruak Cervantes izarrari eta haren exoplanetei buruzko hitzaldia emango du; duela gutxi jarri diote Cervantes izena planeta sistema horri, Nazioarteko Astronomia Elkarteak antolatutako sareko bozketa baten bidez. Hitzaldia hilaren 22an izango da, ostiralean, 19:00etan, Bidebarrieta Liburutegian (Bidebarrieta kalea, 4). Sarrera doakoa izango da, leku kopurua bete arte.


Urola Erdiko Zientzia eta Teknologia Azoka ospatu da — Bizilabe\nUrola Erdiko Zientzia eta Teknologia Azoka ospatu da Aurten bigarrenez, Urola Erdiko zientzia eta teknologia azoka ospatu da Azpeitiko azoka plazan, eta eskualdeko ikastetxeek ikasturtean zehar landu dituzten proiektuak aurkeztu dituzte. https://bizilabe.elhuyar.eus/eu/albisteak/urola-erdiko-zientzia-eta-teknologia-azoka-ospatu-da https://bizilabe.elhuyar.eus/eu/albisteak/urola-erdiko-zientzia-eta-teknologia-azoka-ospatu-da/@@download/image/Iraurgi Berritzen azoka 2018.jpg\nAurten bigarrenez, Urola Erdiko zientzia eta teknologia azoka ospatu da Azpeitiko azoka plazan, eta eskualdeko ikastetxeek ikasturtean zehar landu dituzten proiektuak aurkeztu dituzte.\nIraurgi Berritzenek –Urola Erdiko garapen eta berrikuntza agentzia-, eskualdeko ikastetxeekin lankidetzan eta Elhuyar Fundazioaren laguntzaz, gaztetxoen artean zientzia eta teknologia gaitasunak sustatzeko proiektua garatu du 2017/18 ikasturtean zehar.\nIkasturtean zehar, gaztetxoek euren proiektuen garapenean, Euskal Herriko ikertzaile ezberdinekin harremanak izateko aukera izan dute.\nAurten, bigarren urtez jarraian, eskualdeko gaztetxoen artean zientzia eta teknologia gaitasunak sustatzeko proiektua garatu da. Ekimenak, Iraurgi Berritzenen sarearen baitan, orain bizpahiru urte identifikatutako beharrei erantzuna ematea du helburu. Hain zuzen ere, eragile-sarean, ikastetxe, udal nahiz enpresek hauteman dute eskualdean zientzia- eta teknologia-gaitasunak lantzeko beharra, eta, testuinguru horretan, eskualde ikuspegitik, ezinbestekotzat jo da hezkuntzan zientzia eta teknologia gaitasunak sustatzea.\nGehiago irakurri hemen.


Aurtengo Araba Euskaraz antolatzeaz arduratu den Assa ikastolan (Lapuebla de Labarca), duela hiru urte hasi ziren elkarkidetza lantzen. Helburua da haurrek elkarrekin ikastea eta ikasgaiak, arauak, autonomia, ebaluazioa… elkarrekin lantzea.\nIrudian, Kultur Astearen baitan herriko plazan egindako dantza entsegua. Ikastolaren hurrengo erronka: elkarkidetza egunerokoan txertatzea, proiektu edo egun berezietara lotuta izan beharrik gabe.\nAssara gerturatu garen egunean, Kultur Astean murgilduta daude ikastolan. Jolastordua une batez eten eta futbol zelaiko buelta osoa hartuz, dantzan aritu dira, 3 urteko txikienetatik 17 urteko gazteetara, baita irakasleak ere. Herriarekin bilatzen duten etengabeko harremanean, entsegu batzuk herriko plazan eginak dituzte, baita Kultur Asteko pregoia ere –Argitxok irakurria–. Helduenek gaztetxoenei irakatsi diete dantzan, eta antolatu dituzten beste hainbat ekintza ere elkarkidetzan egin dituzte: pintxo lehiaketa eta dastatzea, ikasleen dohain erakusketa, patata-tortilla lehiaketa, edalontzi bidezko musika emanaldia, ikasleen kontzertuak… Modu berean lantzen dituzte urtean zehar dauden gainerako egun bereziak: Euskararen Eguna, Olentzero edo inauteriak kasu. Eta nola ez, aurtengo Araba Euskaraz: ostegunero biltzen dira ikasle, irakasle eta gurasoak.\nIrakurketa da elkarkidetzan oinarritzen duten beste esperientzia interesgarri bat: Lehen Hezkuntzan, bikoteka lantzen dute, 2. eta 4. mailako ikasleak nahastuta. Horretarako, aurretik prestakuntza jaso dute ikastetxeko hainbat irakaslek.\nErkide kooperatiba elkartetik luzatu zuten eskaintza, eta guztira hamabi irakasle (klaustroaren herena) aritu ziren HUHEZIn 40 orduko formakuntza jasotzen, 2010-2011 ikasturtean. Oraindik ere tutore bat daukate bidelagun. Assa ikastolan 370 bat ikasle daude, eta Idurre Arrieta irakasleak azaldu digunez, oso ezberdina da Lehen Hezkuntzako irakasleek pedagogiaren gainean duten formakuntza eta DBH edo Batxilergoko irakasleek dutena. Azken horiek ez daude hain trebatuta pedagogia arloan. Edonola ere, begi onez hartu zuten denek ikastaroa, eta elkarkidetza lantzen hasi zirenetik, urterik urte ildo hau hobetzen eta garatzen joan dira.\nHurrengo erronka argi du Arrietak: elkarkidetza egunerokoan txertatzea, proiektu edo egun berezietara lotuta joan beharrik gabe. Ikasleak gai izan daitezela, euren gaitasunen arabera, eguneroko ikasgaietan talde lanean aritzeko, banaka lan egin eta ondoren elkartu ordez. Horretarako, ohiko materialen lanketa aldatzen ari dira, apurka.\nLehen Hezkuntzan, esaterako, Txanela-ko materialak erabiltzen dituzte gehienbat. Ikasleek horko gaiak hartu eta taldean aurkezten dituzte. Batxilergoan berdin, gaitegiko tema bat hartu eta landu eta aurkeztu behar izaten dute. Aurrena taldeak osatzeko teknika ezberdinak erabiltzen dituzte, jardunaren arabera: izan daiteke aleatorioa, izan daiteke “adituen” inguruan (gai jakin baten gainean kideek dituzten ezagutzen arabera), garatu beharreko azpi-gai eta azpi-lanen arabera… Aurre-lanketa oso garrantzitsua da, taldeak ahalik eta ondoen orekatzeko.\nAdibidez, Batxilergoko gela batek osasun gida bat egin du triptiko batean, Lehen Hezkuntzakoei aurkezteko. Aurre-lanketa oso inportantea izan da eta azpi-gaiak jorratu dituzte: kirola, emozioak, osasuna… Hortik, aditu taldeak osatu eta triptikoan zer sartu eta zer ez eztabaidatu dute, talde dinamikak osatuz eta argudio eta errespetuan oinarrituta adostasuna bilatuz.\nElkarkidetzaren filosofian, ebaluazioa ere ikasleen esku dago, egunero ebaluatzen dute, bakoitzaren lana taldean, eta berdin talde osoarena. Bukaerako nota ikasleek ipintzen dute, eta nahiz eta maiz aurreiritziek dioten ikasleek beren burua ebaluatuko balute beti “10” jarriko luketela, Arrietak azaldu digu zintzoak eta zorrotzak direla, protagonismoa ematen zaienean.\nHezkuntzarekin motibatuta daudenen artean, kezketako bat proiektismoa izaten da, hots proiektu batetik bestera jauzika ibiltzearen sentsazioa. Gainera, “lehenago egindako guztiak ez al zuen ezertarako balio?” moduko galderek eszeptizismora bultza lezakete hezitzailea. Idurre Arrietak dio jarrera eta pentsamoldea aldatu behar direla: gai hau nola eramango dut gelara? nola enfokatuko? Irakasleak onartu behar du bera ez dela jaun eta jabe ikasgelan, batzuetan laguntzaile baino ez duela izan behar.\nIzan badira zalantza gehiago: klaustrora gaiak nola eraman, gurasoei nola azaldu, lanketa bakoitzean sortzen direnak… Baina lehenago aipatu dugunez, tutore bat dute bidelagun, zalantzak elkarrekin argitzeko.\nHorri guztiari esker, hiru urteotan garapena izan du egitasmoak, arlo ugaritan: ikasleen inplikazioa areagotzeko, ebaluazioa hobetzeko, edota behar bereziak dituzten ikasleak txertatzeko.\nDuela zenbait urte, errioxar gazte ugarik ez zuen ikasteko premia handirik ikusten, mahastien inguruan bazen lana eta bizimodua aurrera ateratzeko aukera. Gaur egun, aldatu egin da egoera: noranahi zabaldu den krisia, gazte batzuei mahastia lehen beste ez gustatzea edo espezializazioa tarteko (mahasti bat kudeatzeko gaur egun hainbat arlotan trebatu beharra dago). Ezin alde batera utzi, ikastolak berak familiak eta gazteak kontzientziatzeko egin duen lana. Gainera, Arrietaren hitzetan, ikasleak ikastolan pozik badaude, ikasiko dute, inplikatuta badaude, ikasiko dute. Urte hauetan guztietan ikastolak Lapueblan bertan eta inguruko herrietan irabazi duen erreferentzialtasuna nabarmena da.\nElkarkidetzaren proiektuak eta Assa ikastolak oro har, ederki islatzen dute aurtengo Araba Euskarazen deia: ilusioa. Lapueblan 1994an lehen Araba Euskaraz egin zenean Non eta mugan! izan zen leloa, periferia aldarri, ondoren Alez ale, uztaz uzta iritsi zen 1999an, aleka eta uztaka lanean ari ziren seinale. Oraingoan, Mugan bizi, bizi da mezua: aldarriaren eta uzten ostean, gaur egun Arabako Errioxan Assa ikastola eta euskara bizi-bizi daudelako.\nEkainaren 15ari begira, arreta berezia jarri dute eskualdea astintzen: Assa ikastolara 27 herrietako ikasleak joaten dira eta herri horietan etengabe egiten dituzte ekintzak: hala nola, txaranga, bira akustikoa, diaporamak, bertso-bazkaria, rock kontzertuak, olio dastatzea... Ikastolaren eta inguruaren artean elkarkidetza sustatzeko.\nKanal honetan artxibatua: Araba Euskaraz


EAJ-PNV: Gure ustez, epai honek zuzenean eragiten dio Batzar Nagusi hauen foru-izaerari eta dagozkion eskumenei – GAUR DONOSTIA\nEAJ-PNV: Gure ustez, epai honek zuzenean eragiten dio Batzar Nagusi hauen foru-izaerari eta dagozkion eskumenei\nMaria Eugenia Arrizabalaga: “Ahal dugun guztia egingo dugu gure eskumenak defendatzeko eta Europako zuzentarauen aplikazioa defendatzeko. Besteak beste, gipuzkoarren interes orokorrarekin bat datorrelako, bidesarien sistemak Europak eta penintsula lotzeko errepidearen mantentze-lanak dakarren gastuaren zama astuna arintzen duelako”.\n“Aurrekoaren copy-paste bat besterik ez den epai baten aurrean gaude, bere 14 orrialdeetatik 9 literalki berdinak dira. Gainera, epaiak ez ditu aintzat hartzen 6/2018 Foru Arauan ezarritako eta Gipuzkoako Batzar Nagusiek onartutako aldaketak. Eta, are gehiago, ez ditu kontuan hartzen “zeharkako diskriminazioaren” teoria deuseztatzen duten erabilerari buruzko datu errealak“ adierazi du, Maria Eugenia Arrizabalaga EAJ-PNVren bozeramaile Gipuzkoako Batzar Nagusietan, Bide Azpiegituretako Departamentuko foru-diputatu Aintzane Oiarbidek 6/2018 Foru Arauaren aurkako epaiaren inguruan argibideak emateko agerraldiaren ostean. “EAJ-PNVko batzarkide-taldea oso kritiko agertzen da epaiaren zentzuarekin, eta gogorarazi nahi dugu 6/2018 Foru Araua zehatz-mehatz idatzi zela, Europa barneko ardatzetan erabiltzeko ordainketa agintzen duen Europako zuzentarauari jarraituz eta Europako Batzordearen abalak lortu ondoren. Gainera – jarraitu du –, Foru Arau proiektua eropar instantzietara igorri zen, Batzar Nagusietan onartu aurretik, eta Europako Erkidegoko arduradunen oniritzia jaso zuen”.\nMaria Eugenia Arrizabalaga bozeramaile abertzaleak ukatu egin du beste behin ere, Foru Araua diskriminatzailea denik Gipuzkoarrak ez diren garraiolariekin, bidesariak kobratzeko sistemaren datu errealetatik ondorioztatzen denez. Aipatu datuok, EAEko Justizia Auzitegi Nagusiak kontuan hartu ez dituenak, epaitegi honek egin duen interpretazio okerra zuzentzera etorriko lirateke”. “Aintzane Oiarbide Diputatuak adierazi duen bezala – gogorarazi du EAJ-PNVren bozeramaileak – N-1 errepideko bidesariak ordaintzen dituzten garraiolarien % 40 Gipuzkorrak dira”.\n“Hain zuzen ere, jakin badakigulako Europako zuzentarauak zehatz-mehatz debekatzen duela diskriminazio-neurri oro gertatzea – jarraitu du Arrizabalagak – bidesariei buruzko Foru Arauaren proiektua egiten hasi zenetik, Europako Batzordeko teknikarien eskutik lan egin zen, horrelako neurriak hartzeko arriskua ekiditeko”. “Foru Araua – gogora ekarri du bozeramaile abertzaleak – gure lurralde historikoari dagozkion foru eskumenen eta bidesariak ezartzeari buruzko Europar Batasuneko zuzentarauek ezarritako baldintzen azterketa jurdiko sakon bat egin ondoren idatzi zen. Europar Batasuneko beste hainbat lekuetan indarrean dauden baldintza eta bermeekin bat datozen neurriekin, alegia”.\n“Salatu nahi dugu euskal erakundeen eskumen eta eduki guztiei, orokorrak zein foralak izan, egin zaien eraso sistematikoa. Eusko Abertzaleak taldeak – jarraitu du – ahal dugun guztia egingo dugu gure eskumenak defendatzeko eta Europako zuzentarauen aplikazioa defendatzeko. Besteak beste, gipuzkoarren interes orokorrarekin bat datorrelako, eta bidesarien sistemak Europa eta penintsula lotzeko errepidearen mantentze-lanak dakarren gastuaren zama astuna arintzen duelako”. “Gure ustez, epai honek – amaitu du Arrizabalagak – zuzenean eragiten dio Batzar Nagusi hauen foru-izaerari eta dagozkion eskumenei”.\nAnterior Entrada anterior: La presencia de enfermera 24 horas en residencias geriátricas es un objetivo fundamental para el buen cuidado de las personas mayores\nSiguiente Entrada siguiente: EAJ-PNV: entendemos que esta sentencia atenta directamente contra la naturaleza foral de estas Juntas Generales y de las competencias que le son propias


Top Exekutiboa Business Pribatua Jet Air Gutuna Juneau, Alaska Hegazkina alokairua Company Near Me deitu 888-200-3292 hanka hutsik dagoen Hegaldi zerbitzua berehalako aurrekontua. hegaldi pribatu batekin, nahi duzunean hegan, Zure hegazkin eta bere barruan aukeratu duzu, edozein dela ere jan nahi duzun aukeratu duzu, erabakitzen baduzu nori taula gainean izan nahi duzu, eta garrantzitsuena, zure helmuga hurbilago modu egokia lur. Hori egia askatasunaren esanahia da. Zure hegaldia zehar askatasun osoa bizi nahi baduzu, Jet pribatuak aire gutuna Juneau Alaska hegaldi zerbitzu bat aukeratu behar duzu.\nEz beti aurkituko duzu bertan komertzial hegaldi batean lan gogorra? Noski, daude prying begiak zer egiten ari zaren ikusi nahi dutenek. You are ezin konfidentziala deiak eutsi zaudenean merkataritza airline batean daude jende askok ezin elkarrizketak entzuten duelako izango da. erabakitzen baduzu, goiko bi gai bereganatzeko Nahiz han izango da oraindik ere haurrei batetik zaratak negarrez, Helduek argudiatuz eta jendeak ezagutzen ez nola ahopeka hitz egin denean telefono deiak on.\nalokairuan hegazkina pribatua da Juneau Alaska izanda, ez zaizu gainetik gai guztiak esperientzia. Horrela, guztizko askatasuna, lan egin behar izango duzu. Egongo dira 100% pribatutasuna eta isileko deiak egiteko aukera emango dizu.\nAskatasuna Your sukaldaritza aukeratu\nEz tea marka jakin bat crave? Ez goi mailako sukaldaritza dute zure hegaldia zehar nahi duzu? Zure hegaldia zehar menu da osorik sortu behar duzu. Nahiz eta, lehen mailako merkataritza airline baten hegaldi batekin, ez zaizu pertsonalizazio maila honetan esperimentatu.\nLand to Askatasuna Non You Want\nZure hegaldi pribatuak off hartuko non nahi duzun eta lur zure nahi helmugara. Badira non jet pribatu bat hartu ahal off-tik aireportuak txikiak asko. Horrek esan nahi du aireportu nagusien marmeladak eta ilara luzeak saihestuz, hortaz, Denbora aurrezteko eta goiz iristen zure helmugara.\nhegaldi pribatua ere izango altuago hegan merkataritza airline bat baino, non zerua ez da ibilia. Hori hegaldi egingo zuzeneko izatea eta hegaldi azkar bat erraztuko du.\nSaihets eragozpenak eta askatasuna besarkatu jet pribatu bat aukeratuz. Hegan pribatuak glamour da, komenigarria, luxuzko, esklusiboa, eta azkarra. Jet pribatua gauzarik onena dela inoiz airline industrian gertatu da. Erraza da azken minutuetan aurkitu Hutsik hanka Hegazkin akordio me gertu Juneau Alaska.\nJuneau nazioarteko aireportua jabetzako hiria da, erabilera publikoa aireportura eta kokatutako zazpi itsas mila ipar-mendebaldeko erdiko negozio Juneau auzoan ur-hegazkin base, hiria eta auzoaren AEB-en.


Barakaldok Cisco teknologiako lau online informatika ikastaro eskainiko ditu - Deia\nMentor Gelaren bitartez\nBarakaldok Cisco teknologiako lau online informatika ikastaro eskainiko ditu\ndeia.eus | barakaldo 06.09.2021 | 17:23\nIrailaren hasierarekin batera, Ciscok teknologiako lau online ikastaro egiteko aukera emango du, Barakaldoko Mentor Gelaren bitartez. Zabalik dago jada ikastaro horietan parte hartzeko izena emateko epea, eta irailaren 1era arte luzatu egingo da matrikulazio-epea, aldez aurretik toki guztiak betetzen ez badira. Eskainiko diren ikastaroak honako hauek dira: CCNA v7ko hiru modulu - ziurtagiri akademikoa ordenagailu-sareetan eta CCNA CyberOps Associate ikastaroa (zibersegurtasuna).\nInguraldeko Toki Garapenerako Agentziako Enplegu Arloko zinegotzi Juan Antonio Pizarrok azpimarratu duenez, teknologia berriak "lan nitxo garrantzitsua dira", eta, zehazki, Cisco ziurtagiria duten langileen profilak oso ondo baloratzen dituzte enpresek. "Funtsezkoa da erakundeetatik herritarrei teknologia berrien inguruko prestakuntza eskaintzea, inor ez dadin atzean geratu aukera faltagatik. Etengabe eboluzionatzen ari den sektoreaz ari gara, eta funtsezkoa da prestatzen jarraitzea", adierazi du Inguraldeko Enplegu zinegotzi ordezkariak.\nOrdenagailu-sareen CCNA ziurtagiriak, 7. bertsioan, 3 modulu ditu, eta ikastaro bakoitzak bost hilabeteko iraupena du. Era berean, modulu bakoitza osatu nahi duten ikasleek beren matrikula aktibo mantendu beharko dute adierazitako bost hilabeteetan. 1. moduluan sarearen oinarrizko kontzeptuak eta teknologiak aurkezten dira, sare txikiak planifikatu eta ezartzeko behar diren gaitasunak garatuz. Bigarrenean, sare baten kommutazioaren eta bideratzearen oinarrizko kontzeptuak ikusten dira; sare txikiak planifikatzen eta inplementatzen laguntzen du eta aplikazio ugari sartzen ditu. Hirugarren baliabidean sareen oinarrizko kontzeptuak eta teknologiak aurkezten dira, sare txikiak planifikatu eta ezartzeko behar diren gaitasunak garatzen lagunduz.\nCyberOps Associate ikastaroari dagokionez, ikasleak trebatuko dira zibersegurtasunean sortzen diren ahuleziak eta erabiltzen dituzten sistema eragileak ezagutu eta atzemateko, eraso motak nola detektatu jakiteko, erabiltzen dituzten metodoak, datu pertsonalak eta korporatiboak babesteko modua, etab. Komeni da ikasleek Linux eta Windows sistema eragileen oinarrizko ezagutzak izatea, 1. eta 2. CNetako moduluen baliokideak diren sareak ezagutzea. Dokumentazioa ingelesez dago, baina eskoletako komunikazio-hizkuntza gaztelania izango da.\nAipatutako lau ikastaroetako matrikula aurrez aurre egin daiteke Udaleko Garapen Agentziaren egoitzan, Inguralden (Aldapa kalea, 3A), bai eta barakaldo@aulamentor.es helbide elektronikoan eta 944 789 257 telefonoan ere, edozein zalantza argitzeko edo informazio gehiago eskuratzeko. Ikastaro bakoitzaren kostua 120 eurokoa da, eta ordainketa zatika egiteko aukera dago.\nESPAINIAKO GOBERNUAK SUSTATUTAKO ZERBITZUA\nJarduera-familiatan multzokatutako 150tik gora prestakuntza ikastaro eskaintzen ditu Gelak. Ikastaroek tutorearen laguntza dute, eta, horrez gainera, Hezkuntza eta Lanbide Heziketako Ministerioren egiaztagiri ofiziala, bera baita Mentor Gela proiektuaren sustatzailea. Barakaldoko Udaleko Inguralde Garapen Agentziak kudeatzen du Barakaldoko Mentor Gela. Gaur egun, gure erakundea da Euskal Autonomia Elkartean horrelako ikastaroak eskaintzen dituen bakarra, duela gutxi Ministerioarekin sinatutako akordio bati esker.\nBasaurik Ibaigane kultur etxeko arte tailerretarako izen-ematea ireki du.


Isolamenduaren HASIERA - Medikuntza eta Erizaintza Fakultatea - UPV/EHU\nCovid19 kutsadura protokoloa\nNire COVID-19 egoerari buruzko informazioa ematea (Bizkaia eta Araba)\nCOVID egoerari buruzko informazioa. Medikuntza eta Erizaintza Fakultatea (Bizkaia y Araba)\nSintomak badituzu, kasu posible edo positibo baten kontaktu estua bazara, edo etxeko isolamenduan bazaude, zure osasun-zentroarekin hitz egin ondoren, Fakultateari jakinarazi behar diozu formulario honen bidez. Biltzen dugun informazio guztia konfidentziala izango da.\nINPRIMAKI HONEN BIDEZ, PCREN EMAITZEN BERRI EMATEN JARRAITU BEHAR DA ALTA LORTU ARTE (ALTAREN JAKINARAZPENA BARNE)\nMedikuntza - Basurto\nMedikuntza - Gurutzeta\nMedikuntza - Gasteiz\nMedikuntza - Galdakao\nPraktikak berrezkuratzeko plana idatzi, koordinatzaileari jakinarazteko\nMasterraren edo doktorego-programaren izena null\nNire COVID egoera gaur egun (markatu zure egoera azaltzeko behar beste aukera)\nPositibo baten kontaktu estua naiz, eta ez nago txertatuta\nPositibo baten kontaktu estua naiz, txertatuta nago, baina sintomak ditut\nPCR/antigenoak egin didate nire bizilekuan egindako behaketa masiboan\nNire praktikekin erlazionatuta dagoen PCR/antigenoak bat egin didate\nEtxean test bat egin dut eta positiboa atera zait\nIsolamenduaren amaiera (edo alta) jakinarazten dut\n1. PCR/Antigenoak proba egiteko zain nago\n1. PCR/Antigenoak emaitza: POSITIBOA\n1. PCR/Antigenoak emaitza: NEGATIBOA\n1. PCR/Antigenoak emaitza: ZAIN\nFakultatera edo praktiketara joan zara sintomekin hasi aurreko bi egunetan edo zure PCR/Antigenorako lagin positiboa hartu aurreko bi egunetan?\n2. PCR/Antigenoak proba egiteko zain nago\n2. PCR/Antigenoak emaitza: POSITIBOA\n2. PCR/Antigenoak emaitza: NEGATIBOA\n2. PCR/Antigenoak emaitza: ZAIN\nKonfinamenduaren edo PCR/Antigenoak hitzorduaren egiaztagiria erantsi\nALTA. Etxeko isolamenduaren amaiera\nHurrengo atalak bete egoera bat jakinarazten duzun lehen aldian\nZure kontaktu estua non pentsatzen duzu izan dela?\nCampusaren barruan baina Fakultatetik kanpo\nEtxeko isolamenduaren hasiera-data\nCOVID txertoa jaso duzu?\n1. dosiaren data\n2. dosiaren data\nGogoratu formulario honen bidez informatzen jarraitu behar duzula, isolamendua amaitu edo alta eman arte. Eskerrik asko laguntzeagatik.\nDatuen babesari buruzko oinarrizko informazioa: Europako Parlamentuak eta Kontseiluak apirilaren 27an emandako 2016/679 EB Erreglamenduko 13. artikuluarekin bat etorrita (datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko erreglamendua), honen bidez jakinarazi nahi dizut zure datuak UPV/EHUren erantzukizunpeko fitxategian gordeko direla, eta, era berean, honen berri ere eman nahi dizut: Datu tratamenduaren kodea: TG0089 Tratamenduaren izena: COVID-19 DATU BASEA. Datu tratamenduaren arduraduna: Universidad del País Vasco/Euskal Herriko Unibertsitatea. Datuen tratamenduaren helburua: SARS-CoV-2 birusaren transmisioa kontrolatzea UPV/EHUn. Datuen tratamenduaren legitimazioa: Beharrezkoa da interes publikoan egindako misio bat betetzeko edo unibertsitateari emandako botere publikoak erabiltzeko eta interesdunaren edo beste pertsona fisiko baten bizi interesak babesteko. Datuen nazioarteko lagapenen eta transferentzien hartzaileak: Osakidetza Osasun Saila. Ez da nazioarteko transferentziarik egingo. Eskubideak: Datuak atzitzeko, zuzentzeko eta ezabatzeko; bai eta beste eskubide batzuk ere, informazio osagarrian azaltzen denez http://www.ehu.eus/babestu.


Aurten, Osasun Ministerioak eta autonomia-erkidegoek modu zentralizatuan erosi dituzte txertoak. Gripearen kanpainan beharrezkoak diren txerto-dosien hornidura (laster hasiko da kanpaina) ziurtatuta dago bai sistema publikoko mutualistentzat, bai erakunde itundukoentzat. Txerto horiek, aurreko kanpainan bezala, txertaketa-zentro publiko edo itunduetan jarriko dira, mutualistaren estalduraren arabera. Farmazia-bulegoen bidezko eskurapena mugatua izango da, txertoen hornidura mugatua baita.\nGripearen aurkako txertoaren kasuan, sistema publikoko mutualistak (GSIN) beren medikuarekin edo osasun-etxearekin harremanetan jarri beharko dira. Itundutako erakunderen batera atxikitako mutualistak, berriz, beren erreferentzia-zentroarekin harremanetan jarri beharko dira, eta behar den medikuak aginduko die arrisku-taldeetan dauden pazienteei txertoa jartzeko. Kontuan hartu behar da medikuaren txostena behar dela 65 urtetik gorakoak ez diren arrisku-pertsonei txertoa jartzeko.\nErakunde bakoitzak txertaketa zein egutegi, zentro eta ordutegitan eginen den jakinarazi behar die mutualistei, eta Zerbitzuen Zorroan sartutako prebentzio-programak gauzatzeko behar diren baliabideak izan behar ditu.\nErosketa farmazia-bulego batean egiten bada, kontuan hartu behar da mutualistak txertoaren prezio osoa ordaindu beharko duela eta, ondoren, farmaziaren fakturarekin, atxikita dagoen erakundeari eskatu beharko diola osorik itzultzeko. Itzultzeko eskubidea izango du baldin eta 65 urte baino gehiago baditu edo arrisku-talde bateko kidea bada eta dagokion txosten medikoan hala adierazten bada.


Play Station – playgrounda\nPlay Station edo Sony Interactive Entertainment bideojoko enpresa japoniarrak, 90eko hamarkada amaieran haien produktu famatua atera zuten, PS1 bezala ezagutzen dena. Urteak pasa ahala arrakasta handia izan zuen eta konsolen bertsio desberdinak ateratzen hasi ziren. Honekin batera, merkatura ateratako lehen bideojokoa, Buzz izeneko joku interaktiboa izan zen. Mundu osoan zehar oso ospetsua egin den joko bat, izan ere.\nLehen konsola atera eta sei urtera, PS2-a atera zuten, XXI.mendeko konsolen aita bezala ezagutzen dena. Gainera, Play Stationek geihen saldutako produktua izan zen, 162 milioi unitate ingururen salmentarekin. Bere joku onenak god of war, gta San Andreas eta Metal gear solid 3 izan ziren.\n2006-an PS3a atera zuten 2005-ean aurkeztu eta gero. Arrakasta handia izan zuen, ez PS2a bezain beste, 87 milioi unitate saldu ziren. Hainbat joku atera zituzten soilik PS3rako zirenak, hauek izaten dira kontsola honen jarraitzaileei gehien gustatzen zaiena kontsola hauetatik. Joku onenak GTA V, Red dead redemption eta resident evil 2 izan ziren.\n2013-an PS4a atera zuten eta PS3a baino gehiago saldu zen, 118 milioi unitate salduta. Kontsola hau oso maitatua izan da jarraitzaileengandik bere joku mota ugariagatik. Joku onenak God of War, Red dead redemption 2 eta Uncharted 4 dira.\nAzkenik, 2020 bukaeran PS5-a atera zuten merkatura. Oraindik ez daude salmenten datu zehatzik, baina dendetatik hegan egiten ari dira, ez dago inolako stockik dendetan, izugarri zaila da lortzea. Oraingoz joko gutxi daude Spiderman berria, Demons souls… baina hainbat joku aterako direla esan dute adibidez God of war ragnarok edota Horizon berria.\nBideojokoen munduan, etorkizunerantz pausu bat izan da PS5a


�Bidaiak scriptoriumean zehar� Paul Austerren eleberria euskaraz irakurgai - GARA - euskalherria.com\n�Bidaiak scriptoriumean zehar� Paul Austerren eleberria euskaraz irakurgai\nPaul Auster nobelagilearen lan berriaren euskarazko itzulpena kalean dago, gaztelaniazko, katalanezko eta galegozko itzulpenekin batera. �Bidaiak scriptoriumean zehar� eleberri laburra da baina zer pentsa handia ematen duela nabarmendu zuen Alberdaniako ordezkariak. Adineko gizonezko baten istorioa kontatzen du. Gela soil batean dago eta ez daki nor den ezta zergatik dagoen han. �Zahartzaroari eta krudelkeriari buruzko gogoetarako bidea ematen du�, adierazi zuen Oskar Aranak.\nPaul Auster (1947, New Jersey, AEB) idazlearen �Travels in the scriptorium� azken eleberria euskaratu du Oskar Aranak, Alberdania argitaletxearen eskutik. Liburua jatorrizko bertsioan (ingelesez) iaz kaleratu zuten, eta orain aldi berean euskaraz, katalanez, galegoz baita gaztelaniaz ere irakurri ahalko da. Euskarazko itzulpenak �Bidaiak scriptoriumean zehar� izenburua du.\nAlberdaniak argitaratzen duen Austerren bigarren itzulpena da. Iaz �Brooklingo erokeriak� plazaratu zuen. �Bidaiak scriptoriumean zehar� hura baino laburragoa da. Hala ere, 140 orrialdetan zer pentsa handia ematen duela ohartarazi zuen Inazio Mujika Alberdaniako ordezkariak.\n�Istorio dentsoa� dela eta irakurketa bat baino gehiago eskatzen duela uste du Arana itzultzaileak. ��Brooklingo erokeriak� otordu oparoa zen; oraingoa, arratsalde erdian hartzen den kafe motz baina zaporetsua da, gauera arte aho sabaian arrastoa uzten duen horietakoa�, adierazi zuen.\nEleberriak gogoeta ugari egiteko bidea ematen duela nabarmendu zuen itzultzaileak. �Zahartzaroari buruz, idazlearen eta kontatzailearen ofizioari buruz eta krudelkeriari buruz�, esan zuen. Kontaeraz ere zertzelada batzuk eman zituen. Egitura azaltzeko matriuskaren eredua ipini zuen. �Kontakizun bat beste baten barruan du, eta istorio bakoitzak estilo eta hizkuntza propioa du�.\nKontakizun bat beste batean\nAdineko gizonezko baten istorioa kontatzen du liburuak. Gela soil batean dago eta ez daki nor den edota zergatik dagoen han. Nor den oroitzen laguntzeko prozesuan zenbait pertsonaia sartzen doaz gelara. Anna horietako bat da. Pilulez eta tratamenduez mintzo zaio, baita amodioaz eta promesez ere. Gelaren barruan dauden zuri-beltzeko argazki eta eskuizkribu batzuek ere oroimena astintzen diote. �Eskuizkribu horietan dagoen kontakizuna istorio nagusiaren barruko istorioa da eta beste estilo bat du, tradizionalagoa�, azaldu zuen Aranak.\nAuster ildo sinbolikora itzultzen da eleberri horretan. Pertsonaiaren sentipenak deskribatzen dituenean, Franz Kafkaren anabasaren eta egonezinaren eragina sumatu dio Aranak. Ironia fina, �ia krudela�, ere antzeman du Aranak Austerren lan berrian. Bestalde, idazle estatubatuarrak jarraitzaileei keinua egiten die, eleberri honetan aurreko liburuetako pertsonaien ukituak berreskuratzen dituelako. �Auster gordinik aurkitu du irakurleak�, laburtu zuen Aranak.\nIdazle handien itzulpenak\nPaul Austerren azken bi lanekin egin duen moduan, �beste idazle handien liburuak� gaztelaniazko itzulpenarekin batera euskarazkoa ere plazaratzeko asmoa du Alberdaniak. Modu berean, �gaztelaniaz itzulita oraindik ez dagoen literatura ona� ere euskaraz kaleratzea argitaletxearen egitasmoen artean dago.


Hizkuntza eskubideak bermatzeko protokoloa -\n2016-11-23 - Bagera\nAbenduaren 17an hizkuntza eskubideak bermatzeko protokoloa aurkeztuko da Kursaalen eta horretarako ekitaldi polita antolatu da. Momentu historikoa izango da, ez galdu aukera eta bete dezagun Kursaala!\nAbenduaren 17an Hizkuntza Eskubideak Bermatzeko Protokoloa, Donostiako protokoloa aurkeztuko dela Kursaalen.\nEuropako hainbat gizarte eragilek azken urtean zehar egindako lanaren emaitza izango da abenduan Donostiako Kursaal jauregian aurkeztuko den Protokoloa. Izan ere, Bartzelonako Deklarazioa bultzatu eta sortu zenean markatutako ereduari jarraituz, gizarte eragileen protagonismoa izan da nagusi Protokoloaren osaketan. Kontseiluak Donostia 2016ren babesarekin sustatutako egitasmoa izan da.\nProtokoloa guztiz osatuta dago jadanik eta ekarpenekin parte hartu duten Europako gizarte eragile guztiei bidali zaie, atxikimendua eman dezaten. Bagera Elkarteak atxikimendua eman dio protokoloari.\nKontseiluak, Donostia 2016k eta Protokoloa osatzeko ardura izan duen Batzorde Antolatzaileak abenduaren 17an Donostiako Kursaal jauregian egingo den ekitaldian parte hartzeko deia egin die euskaltzale guztiei.\nEuropako hizkuntza gutxituen garapenerako tresna ezinbesteko izateko sortu den Protokoloari ongi etorria emateko aukera paregabea izango da.\nSarrera doakoa da baina gonbidapena eskuratu behar da. Doako sarrera eskura ezazu beheko irudian klikatuta:


Erromeria antolatu du gaur Kresalak Urgull mendian — dantzan.eus\nHemen zaude: Hasiera › Hemeroteka › Erromeria antolatu du gaur Kresalak Urgull mendian\nErromeria antolatu du gaur Kresalak Urgull mendian\nMendira igo aurretik ibilaldia prestatu dute goizerako Donostian zehar\nErromeria eguna antolatu du gaurko Urgull mendian Kresala elkarteak. Egunak bi ekitaldi nagusi izango ditu: alde batetik, ibilaldi bat prestatu dute Donostiako parkeetatik eta, bestetik, erromeria bera izango da Urgullen.\nIbilaldiari dagokionez, irteera Kresala Elkartetik izango da goizeko 9.30ean. Amaiera Urgulleko Santiago baterian izango da, gutxi gorabehera, 13.45ean, hainbat geldiune egin ondoren. Hala, posible izango da ibilbide osoa egin nahi ez dutenek horietako parada batean taldearekin elkartzea: Kontxako Erlojuetan (9.45ean), Haizearen Orrazian (10.15ean), Aingeru Zaindarian (10.45ean, hor hamaiketakoa izango da), Aieteko parkean (12.00etan), Cristina Eneako parkean (12.30ean) eta Kresalaren egoitzan (13.00etan) geldituko dira, mendira abiatu aurretik.\nErromeriari dagokionez, arratsaldeko 14.00etan hasiko da, Santiago bateriako zelaietan. Bazkaria norberak eraman beharko du, baina edaria bertan salduko dute prezio popularretan, Kresalaren arabera. Bazkariaren ostean haur jolasak izango dira eta, segidan, erromeria Estanga anai-arrebekin.\nEuria egingo balu, ekitaldia Kresala Elkartera pasako dutela iragarri dute antolatzaileek.


Harremana | ukimaina\nInformazio zein hitzordua eskatu dezakezu gure telefono zenbakiaren bitartez 623 026 873\nFormularioaren bidez ere jar zaitezke gurekin\nharremanetan. Lehenbailehen jasoko duzu erantzuna. 🙂\nZertaz jakin nahi duzu? Zertaz jakin nahi duzu? Fisioterapia Musika Besteak


Onnera-Groupek-industriaren-etorkizuna-idatzi-du-sektoreko-handiekin-batera | Fagor Industrial\nOñati, 2019ko urriaren 30a. – Onnera Group, jatetxeetarako, garbitegirako eta hotz-aplikazioetarako ekipamendu-konponbideak eskaintzen dituen nazioarteko enpresa-taldea, orain arte egin den Host Milan 2019ko ekitaldirik handienean egon da.\nFoodservice Consultants Society Internationalek (FCSI), sukaldaritza kolektiboari eta ostalaritzari buruzko aholkularitza-elkarte lider globalak, "Titans of Industry" topaketa antolatu du, mundu mailako sektoreko 7 konpainia nagusiak gonbidatu dituena. Bertan, sektorearen egoeraz eta etorkizunean hura alda dezaketen berrikuntzez eztabaidatu dute. Iker Alberdi Onnera Groupeko CEOarekin batera, The Middleby Corporation, Ali Group, Irinox SpA, Meiko Group, Rational eta MKN GmbH taldeko CEOek parte hartu dute.\n"Erreferentziazko beste enpresa batzuekin batera sektorearen orainari eta etorkizunari buruzko kezka komunak partekatzeko aukera izatea beti da gozamena", dio Onnera Groupeko CEOak, Iker Alberdik. "Topaketara gonbidatutako Espainiar estatuko enpresa bakarra izateak, guretzat harrotasuna izateaz gain, espainiar estatuko sektorea indartzen du, ostalaritzako ekipamenduaren Europako ekoizle nagusietako bat baita", adierazi du.\nBerrikuntza izan da nagusi Host Milanen 41. edizioan, azoka osoan zehar sakabanatutako 2.000 erakusmahai baino gehiagotan. Onnera Groupek presentzia handia izan du azokan, Asber, Domus, Danube eta Fagor markentzako 4 stand propioekin, eta bertan erakutsi ahal izan ditu 2020ko katalogoan kaleratuko dituen berrikuntzak.\nHost Milanen 2019ko balantzea oso positiboa izan da, eta Onnera Groupi aukera eman dio sektorean duen presentzia indartzen jarraitzeko eta industriaren abangoardian jartzeko.\n"Guretzat ohorea da beste urte batez Host Milanen garrantzia duen azoka batean egon izana. Aukera ona da 2020an merkaturatuko ditugun berrikuntzak eta garapen berriak merkatuari erakusteko eta haiekin batera gure bezeroei eskaintzen dizkiegun onurak erakusteko. Azokaren inpresioa oso positiboa izan da, eta helburuak bete egin dira; beraz, 2021eko edizioan Milanera itzultzea espero dugu ", esan du Alberdik.\nONNERA Group nazioarteko enpresa-talde bat da, jatetxeetarako, garbitegirako eta hotz-aplikazioetarako ekipamendu-konponbideak ematen dituena. Fagor, Inoxfera, Asber, Edenox, Efficold, Danube, Domus eta Primer bezalako markak biltzen ditu, sektore, merkatu eta herrialde ezberdinetan liderrak. Bere produktuak bost kontinenteetan merkaturatzen dituen talde globala. Munduan zehar estrategikoki banatutako 9 fabrikazio-planta ditu (Espainia, Frantzia, Polonia eta Mexiko), eta merkatu bakoitzera egokitutako irtenbideen eskaintza zabala eskaintzeko gai diren 2.200 profesional baino gehiago.\nOnnera Groupek industriaren etorkizuna idatzi du sektoreko handiekin batera Host Milan 2019an (PDF - 284 KB)


Bi pandemia, bi bizipenetatik - Gipuzkoako Hitza\nHiesaren Aurkako Nazioarteko Eguna izango da asteartean. GIBaren eta SARSaren arteko antzekotasunez, baina, batez ere, ezberdintasunez hitz egin dute Joseba Errekaldek eta Joseba Zabaletak.\n2020, azaroak 27 Albisteak, Asteko Gaiak, gipuzkoa, Gizartea 130\nHiesaren aurkako Harri Beltza elkarteko lehendakaria da Joseba Errekalde, eta gogoan du pasarte bat. Duela urte batzuk, kazetari batekin ari zen hizketan giza immunoeskasiaren birusaren (GIB) inguruko azterketaren bati buruz, eta kazetariak galdetu zion zeri zion beldurra: “Barru-barrutik atera zitzaidan: beste birus bati. Eta gertatu da, eta gertatzen hasi bezain laster nik larritasuna eta antsietatea sentitu nituen. Aspalditik utzita neuzkan terapiak, baina etorri da birus hau, eta desorekatu egin nau berriz ere”, kontatu du Errekaldek.\n1986an jakin zuen GIBa zuela, birusaren zabalkundearen hasiera samarrean, artean hura kontrolatzeko medikaziorik ez zegoenean, eta GIBa izatea bizi itxaropen laburraren sinonimo zenean. AEBetan bizi zen Errekalde, eta gogoan du 1980ko hamarkada hasierako ezjakintasun hura: nola jendea hiltzen hasi zen aldi berean herrialdeko hainbat hiritan, baita Haitin ere, nola ikusten zuten gazteak zirela gehienak, eta mutilak.\nHarri Beltzako kidea da Joseba Zabaleta ere. 1980ko hamarkadari buruz galdetuta, kezka datorkio burura, bazekiela gaitz larri bat bazegoela eta jendea hiltzen zela haren eraginez. Baina beste era batera bizi izan du GIBa, eta, akaso horregatik, baita COVID-19a ere. “Izan ere, nire bizipenak erabat ezberdinak dira. Nik hamabost urte daramatzat GIBarekin. Jakin nuenerako, tratamendua bazegoen, gure munduan inor ez zen hiltzen horregatik, medikazioa hartzen dut, baina fisikoki inoiz ez dut igarri birusa dudanik, inoiz ez naiz egon ospitaleratuta…”.\nBerrogei urteren aldea dago Hiesaren eta COVID-19aren artean. Sendagaiei esker, bizi kalitate handia dute gaur egun GIBa dutenek, baina hiesak hor jarraitzen du, eta urtero ehunka mila lagun hiltzen dira gaitzaren eraginez. Horregatik, abenduaren 1ean, berriz ere antolatuko dute mundu osoan haren aurkako nazioarteko eguna. Aurten, pandemia baten erdian.\nHain zuzen ere, laster beteko da urtea SARS birusaren gaineko albisteak zabaltzen hasi zirenetik. Ezjakintasun handia egon da haren bueltan, eta argitu gabeko gauza asko daude oraindik ere. Normala iruditzen zaio Errekalderi. “Zientziak aurrerapen handia izan du, eta beste birusetatik ere asko ikasi dugu, baina berehala dena ulertu nahi dugu, eta hori ez da posible”. GIBaren kasuan, esaterako, bizpahiru urte pasatu ziren birusa isolatzea lortu zuten arte. Ordura arte ez zekiten zergatik hiltzen zen hainbeste jende. Askoz gehiago itxaron behar izan zen tratamendu eraginkorrak iritsi arte. Eta guztiz sendatzea ez da lortu orain arte.\nEzjakintasun hori zela medio, COVID-19a lehertu osteko lehen asteak mugituak izan ziren Harri Beltzan. Birus batekin bizi direnez, arrisku taldekoak dira GIBdunak. Eta bazegoen kezka bat, ea beren kasuan eboluzio bereziren bat izango ote zuten. Baina gaitza harrapatu dutenen bilakaera eta zenbait azterketa eginda, ezetz ikusi dute. Batez ere, beteranoen artean igarri dute egonezin handiagoa, elkartearen aspaldiko erabiltzaileen artean.\nErrekalderen hitzetan, bere kasuan behintzat, aipatutako antsietate hori ez da COVID-19 gaitza harrapatzeko beldurrak eragindakoa; alde horretatik osasuntsu sentitzen dela dio. Aita edo zaharragoa den beste norbait kutsatzeak eragiten dio larridura, edo etor daitekeenak. “Berriro iraganean utzitako garai batekin konektatzea bezala izan da”. Penaz beteta dagoela dio, etorriko diren desoreka ekonomiko eta sozialengatik, lehen olatutik bigarrenera bitartean gizarteak izan duen jokabideagatik eta abarrengatik. “Harri Beltzan ikusi dut jendea nola joan den hobetzen pixkanaka: osasunean, lanean, eta orain berriro krak moduko bat dator”.\nZabaletari, berriz, gizartean ikusten duen beldurrak ematen dio atentzioa. GIBari ez dio aparteko beldurrik, eta COVID-19a harrapatzeari ere ez, nahiz eta badakien pertsona bakoitzarengan ezberdin eragiten duela. “Bizi dugun egoerarako, herritar arrunt bat baino prestatuago ikusten dut neure burua. Gu birus batekin bizi gara, eta gauza asko ezagunak egiten zaizkigu; karga birala eta halakoak aipatzen dituztenean, badakigu zertaz ari diren. Beldur horiek landuta bezala dauzkagu”.\nKUTSATU VS TRANSMITITU\nBiek nabarmendu dute birus bat eta bestea guztiz ezberdinak direla. Alde nagusi bat dago: GIBa ez da kutsatzen, transmititu egiten da. “Baina hasiera hartan ez genekien ñabardura hori, eta jendeak ez zekien nondik zetorren kontua”, azaldu du Errekaldek. Lau h-ei buruz hitz egiten zen: heroinazaleak, haitiarrak, homosexualak eta hemofilikoak. Aldaketa handia ekarri zuen jakiteak ez zela edonola kutsatzen. “SARSari buruz, aldiz, badakigu kutsakorra dela, eta hori izugarrizko ezberdintasuna da. Haizean egon daiteke, ukituta ere bai”.\nHorri lotuta, Zabaletak uste du badagoela GIBarekin ikasi beharko litzatekeen gauza bat: norberak baduela ardura bat. “Neurri batzuekin, transmisioa eten dezakezu. Eta orain ere, maskararekin, etxea aireztatuta, distantziak mantenduta eta abar, hesi batzuk jartzen dizkiozu birusari. Nik sentitzen dut bestearekin badudala ardura bat, eta honekin ere bai”. Ñabardura bat gaineratu dio Errekaldek. “Guk badugu ardura bat, baina besteek ere bai”.\nAzken asteotan, txertoaren gaineko itxaropenak hartu du protagonismoa COVID-19aren aurkako borrokan. GIBaren kasuan ere, aukera horretaz hitz egiten zen hasieran. “Baina segituan ikusi zen farmazia industriak ez zuela txertoa lortzeko inolako interesik. Oso ondo zihoakien lortzen ari ziren medikazioekin”, esan du Errekaldek.\nGaur egun ere, GIBari dagokionez, ahaleginak ez doaz bide horretatik. Antirretrobiralak erabili ohi dira tratamendu moduan, erretrobirusen ugalketa edo eragina eragozteko gaitasuna duten botikak. Eta bizi kalitate handia ematen diete GIBa dutenei. Oso birus aldakorra da GIBa: erraz mutatzen da. “Medikuek esaten ziguten: ‘Zer egingo dugu: txerto bat zuk duzun GIBarentzat eta beste bat zuk daukazunarentzat?’. Ez zen bideragarria. Badirudi SARSa ez dela hain aldakorra”.\n1997an hasi ziren argia ikusten GIBa zeukatenak. Ordura arte, ez zegoen itxaropen handirik. Gaur egun, berriz, gainerako herritarren pareko bizi kalitatea dute. “Nik medikazioa hartzen dut, eta sei hilabetean behin egiten ditut analisiak. Nire analisiek esaten dute bizilaguna bezain osasuntsu nagoela”, azaldu du Zabaletak.\nBi birusen arteko ezberdintasunei buruzko hizketaldian, berehala atera da estigmaren kontua ere. “GIBaren inguruan sortu zen estigma ez da sortu COVID-19arekin. Askoz ere demokratikoagoa delako, gizarteak nabaritu du hau edozeini gerta dakiokeela”, esan du Errekaldek. Are gehiago, Zabaletak nabarmendu du GIBaren gaineko estigma ez dela desagertu oraindik. “Pentsa zenbat kostatzen den oraindik ere GIBa duen pertsona bat Harri Beltzara joatea, leku seguru batera, zuri laguntzeko baliabide ugari dituen leku batera”.\nZabaleta asko harritzen du, adibidez, gehien erabiltzen den baliabidea bakarkako terapia izateak, eta ez taldekakoa. “Era berean, kuriosoa da gure elkartean gutxi izaten direla infektatu berriak; lehengo erabiltzaileak joaten dira gehiago”.\nNeurri batean, Harri Beltza gizartearen isla ere badela erantsi dio Errekaldek. Etorkinak dira orain erabiltzaile berrietako asko, gizartean ere handitu egin delako haien tasa. Horrez gain, orain jendea zerbitzuren baten bila joaten da elkartera. GIBa dutela jakiten dutenek askotan aski izaten dituzte saio gutxi batzuk egoerari aurre egiteko. Albistea barneratu behar izaten dute, dolu moduko bat egin, baina jada beren bizitza ez da hainbeste aldatzen.\nLehen ez zela horrela kontatu du Errekaldek. “Sasoi hartan, gu ia-ia elkartean bizi ginen; ez zegoen esperantzarik, eta hura zen gure errabia adierazteko eta ulertuko gintuen jendearekin egoteko leku bakarra”. 1994an sortu zuen elkartea Oiartzungo gazte talde batek, tartean Errekaldek berak. Garai hartan, hiesaren aurkako zazpi edo zortzi elkarte zeuden Gipuzkoan; bi daude orain: Harri Beltza eta Acasgi.\nOiartzungoa da Zabaleta ere. Eta gaztetatik izan du elkartearen berri. Horregatik, birusa zuela jakin, eta astebeterako joan zen Harri Beltzara. “Asko ikasi nuen han. Talde hartan jende zaharragoa zegoen, eta denak ziren hilzorian egondakoak, latzak pasatutakoak. Baina nik bizirik ikusten nituen”. Esker onez beteta hitz egiten du elkarteari buruz. Koronabirusaren harira ere behin baino gehiagotan etorri izan zaio burura orduan jasotakoa. “Badakit orain bizitzen ari garena guztiz ezberdina dela, baina pentsatu izan dut horrelako elkarteren bat balego…”.\nJarraitzen du elkartera joaten. Alde batetik, on egiten diolako, eta, bestetik, berak orain urte batzuk pasatutako trantzean daudenei lagundu nahi dielako. “Pentsatzen dut oraindik ere zenbat jendek bizi duen isilpean GIBa, eta jakinda niri zenbat lagundu zidan elkarteak, pena handia ematen didate”.\nBabestua sentitzeari lotuta, beste gertaera bat etorri zaio burura Errekalderi. Koliko batengatik, Txagorritxuko (Gasteiz) larrialdietara joatea tokatu zitzaion oraintsu. Burura etorri zitzaizkion larrialdietatik sartu eta ospitaleratuta geratutako hainbat aldi; izan ere, behin baino gehiagotan larri egondakoa da. “Baina, oraingoan, diferentzia nabarmen bat zegoen. Berriz ere hemen, baina oraingoan bakarrik. Sekula ez nengoen larrialdietara bakarrik sartuta. Gaurko drama handiena hori da”.\n+ Ospitaletik kanpo jaso nahi dituzte botikak


Gipuzkoako Batzar Nagusiak - Landaretza\nGipuzkoako klima da, epela-ozeanikoa, prezipitazio ugariekin eta tenperatura moderatuekin, baso misto hostogalkorren eremua. Besteak beste ondoko espezieak aurki ditzakegu: haritza, kandudun -Quercus robur- eta ametza -Q. Pyrenaica- motak, edota pago arrunta -Fagus silvática-. Horiek guztiek baso-egitura uniformeak osatzen dituzte. Nahiz eta zuhaitz horiek izan nagusi, bestelako espeziak ere ageri dira, esaterako, lizarra, haltza, makala, urkia, gaztainondoa, etab., lehen adierazitakoekin nahastuta.\nIngurune hau haritzarentzako egokia da oso; zuhaitz honek hezetasun handia behar du, ondo jasaten ditu lurzoru azidoak eta tenperatura baxuak ez ditu ondo jasaten; berezko eremua itsasoaren eta 500 edo 600 metroren artean dago. Altitude horretatik aurrera pagoak ordezkatu ohi du, tenperatura baxuak hobe jasaten baititu, baina honek ere hezetasun handia behar izaten du. Gaur egun pagadia da Gipuzkoako berezko baso-egiturarik garrantzitsuena, nahiz eta soilik 11.500 hektarea baino pixka bat gehiago besterik ez duen estaltzen. Baso itzaltsuak eta oihanperik gabekoak osatzen ditu, izan ere, hostoak horizontalean dituenez eguzki-argia ez da ia lurzorura iristen. Zuhaitz-espezie hauen degradazio gisa otalur atlantikoa agertzen da, sastraka eta belar-landareek osatua. Horien artean nabarmentzen dira txilarra (Erica), ote zuria (Ulex europaeus), ote zuria (Ulex sp.), elorri-triska eta garoa.\nEtengabeko ekintza antropiko biziak modu nabarmenean eraldatu ditu egitura horiek, eremu txiki batera mugatuz. Hariztiak atzera egin zuten sistematikoki nekazal-ustiapenen, baserrien kopurua handitzen zihoan neurrian eta isurialde eta hegalen arabera garatu ziren edota larre bilakatu ziren ganaduetarako erabiltzeko.\nXIX. mendetik eta bereziki 70 eta 80. hamarkadetan, asko garatu dira koniferoak eta bereziki intsinis pinua (Pinus radiata), eta lurraldean eremu handiena estaltzen duten zuhaitz-espeziea bihurtu dira, antzina lantzeko ziren lurrak ere estaliz. Birpopulaketetarako erabili izan den zuhaitza da, bai erakundeen aldetik baita partikularren aldetik ere, azkar hazten delako eta behar bezala girotzen delako.\nGipuzkoaren mapa: landaretza motak\nBaso-azalerak 2003. urtean %65 gainditzen zuen eta %24 zelaiak eta larreak ziren eta soilik Gipuzkoako azaleraren %2 laborantza-lurretarako erabiltzen zen.\nZuhaiztutako baso-azalera etengabe handitu egin da 2005ean Gipuzkoan %62ra iritsi arte. EAEren kasuan, azalera osoaren %54ra iritsi zen, Estatu espainiarraren %28ra eta Europar Batasunaren %33ra.\nEuskadiko Baso-Inbentarioa 1972, 1986 eta 1996ean egin da eta basoko landaretza eta landaketa motei buruzko datuak lortu dira. Lehenengoa eta azkenekoa hurrenez hurren estatuko lehenengo eta bigarren inbentario nazionalean kokatu dira. Bestalde, 1986ko inbentarioa Euskadikoa da soil-soilik.\nZUHAIZTUTAKO BASO-AZALERA (Ha)\n108.040 143.502 143.506\n126.230 143.502 128.244\n118.85 122.411 118.255\n353.120 384.750 390.005\nIturria: "Euskadiko basoen egoera, Europako baso-kudeaketa iraunkorraren irizpide eta adierazleen arabera. IKT. 20"\nGizakiak zuhaitz eta espezie berri asko sartu ditu, batez ere azken mende honetan, horrela, Euskadin gehitu egin dira baso-motak. Euskadin jada zeuden koniferoak (pinu gorria, Aleppo pinua, itsas pinua), Europa erdialdekoak (alertzea, izeia) edo amerikarrak (Douglas izeia, Lawson altzifrea) erabiliz, hostozabal batzuez gain (haritz amerikarra, gereziondo japoniarra) espezie produktiboen kopurua handitzeko aukera handia sortu da.\nKoniferoek betetzen duten azalera hostozabalek okupatzen dutena baino handiagoa da. Baso-masen konposaketan aldaketa kualitatibo handia gertatu da denboran zehar Euskadiren kasuan, eta hostozabalen eta koniferoen azalera, hurrenez hurren, %34 eta %66tik (1972ko inbentarioan), %42 eta %58ra igaro zen (1986ko inbentarioan).\nGipuzkoan ordena kualitatiboan espezieen aniztasuna handitzeak eta Gipuzkoako mendietan espezie anitz horien presentzia orekatua izateak, espezie hostozabalak, 1986ko baso-inbentarioan 34.000 hektarea okupatzen zituztenak, 2005eko inbentarioan 54.000 hektarea okupatzera iristea lortu dute.\nGipuzkoako arte, pago eta haritzen basoek 1996ko inbentarioan ondoko portzentajeak zituzten: pagoa, %14; haritza eta artea, %11. Pinus radiata-ren landaketak oso garrantzitsuan dira Gipuzkoan eta pinu horren portzentajea zuhaiztutako azaleraren %40 izatera iristen da.\nGaur egun etekin ekonomiko garrantzitsua duten koniferoen 70.000 hektarea daude, gehiengoa mendi pribatuetan, kontuan izanik partikularrek Gipuzkoako zuhaiztutako azaleraren %80 dutela.\nOin handien kopurua\n52.287.007 795.819 14.737.216\n24.085.021 631.082 10.153.684\n28.201.986 164.737 4.583.532\n271.550 4.213 75.246\n3.327.288 44.986 745.235\n15.192.034 505.236 8.171.239\n1.041.022 8.876 101.294\n2.913.288 45.642 789.861\n1.062.056 13.139 143.880\n7.064.129 40.710 2.027.572\nQuercus robur + Quercus petrea\n5.496.389 34.825 932.630\nIturria: EAEko Baso-inbentarioa. 1996


Dolarea eta Igartza Oletako lanetarako diru partidak onartuta - Beasaingo Udala\nArgitaratua: 06 Maiatza 2020\nHerrilab, Kontziliazio erantzunkidea udalerrian garatzeko ekintza plana datozen hiru urtetan gauzatuko duen hitzarmenari baiezkoa eman zion udalbatza osoak EHBildu taldeak ezik\nApirileko ohiko udalbatzaren osoko bilkurak onartuta, Dolarea parkeko birmoldaketarako obrak eta Igartza Oleta kalea bi norabidetara egokitzeko lanek badute diru partida. Lanen proiektuen esleipenak abian jartzeko lehen urratsa eman du Udalak honela eta hurrengoa proiektuak esleitzeko pleguak onartu eta argitaratzea izango da.\nDolarea parkearen berregokitze lanetarako 1.100.000 euroko kreditu gehigarria gerakinetik finantziatzeko proposamena onartua geratu zen aho batez udalbatzaren osoko bilkuran. Dolarea parkearen birmoldaketarako egindako parte hartze prozesuak utzitako proposamenei jarraituz, aisiarako espazio berde autoaski eta jasangarria moldatuko da.\nTrafikoaren puntu beltzak arintzea\nEra berean, 350.000 euroko kreditu gehigarria gerakinetik finantziatzeko proposamena onartua izan zen PSE eta EHBilduren aurkako zazpi botoekin eta udal gobernuaren aldeko hamarrekin. Igartza Oleta kalean, Dolarea parkea eta Florentzio Axpe kaleko bidegurutzerainoko tartean egingo diren lanak trafikoaren norabide bikoitza ezartzea ekarriko dute. Orain arte oinezkoentzako espaloia eta bidegorria bere horretan mantenduko dira. Florentzio Axpe kaleko biragunean erradioa handituko da ibilgailu eta oinezkoen segurtasuna hobetzeko.\nBestalde norabide bikoitzak, Udalak eskatutako trafikoari buruzko azterketa teknikoak utzitako ondorioen arabera hainbat arazo konpontzeko helburua izango du. Udalerriaren mendebaldeko sarbide nagusia Igartza Monumentu Multzoa ikusgarriago bihurtuko du. Oriamendi, Zapatari, Foru eta udalerriaren goialdeko hainbat eremuetara zuzenago iristeko aukera emango du eta bide batez trafikoari dagokionez puntu beltzak direnak arinduko ditu: Barrendain plazako biribilgunea eta Zapatari kalea eta Nafarroa etorbideko bidegurutzea.\nKontziliazio erantzunkidea sustatzen jarraituko da\nGipuzkoako Foru Aldundiaren eta Beasaingo Udalaren arteko lankidetza hitzarmena HerriLab proiektu pilotuaren jarduera plana ezartzeko eta ebaluazioa egiteko proposamena onartu zuen udalbatzak. Bozketan EAJ eta PSE alderdiek alde bozkatu zuten eta EHBilduk aurka.\nUdalerrian kontziliazio erantzunkidea sustatzea ahalbidetzeko 2020-2023 epealdirako ekintza plana gauzatuko da orain artean eta 2018tik abian jarritako proiektu aitzindari honi jarraipena emanez. Gizon eta emakumeen arteko berdintasuna helburu duen egitasmo honek, eguneroko bizitza pertsonalean, lanean eta etxean eginkizun guztietan kontziliazio erantzunkidea ezartzeko bitartekoak ezarriz beste udalerrietan partekatzeko eredu izan nahi du.\nMerkataritzan hizkuntza paisaia euskalduntzeko laguntzak\nHerritarrak sailetik eramandako beste proposamena, Merkataritzan hizkuntza paisaia euskalduntze aldera, eta gaztelaniaz dauden errotulu nagusia eta irudi korporatiboko elementuen kopurua jaiste aldera, 2019an eskatzaileen kopurua hazi zela eta 2020ra dirulaguntza berdinak ematea izan da.\nHonela, aho batez onartu zen, errotuluen kasuan, diru-laguntza kostuaren %50 izatea, gehienez ere 240 euro izatea. Irudi korporatiboen kasuan, testua euskara hutsez jarriz gero, kostuaren %50 ordainduko du Udalak eta diru-aguntza gehienez ere 180 eurokoa izatea. Web-orria euskara hutsez eginez gero, kostuaren %50 izatea dirulaguntza, eta gehienez ere 450 euro. Web-gunea euskaraz eta beste hizkuntza batean/batzuetan egonez gero, kostuaren %40 izatea diru-laguntza, eta gehienez ere 360 euro.\nBigarren aldiz eta koronabirusak hala behartuta telematikoki egin zen Udalbatza osoko bilkurak gai zerrendako beste hainbat aztergai aho batez onartu zituen. Aipagarrienak hauek izan ziren; udalekuetako tasak, hileko azoka bereziko bertako produktuen merkaturatzea ahalbidetzen duten ekoizleei laguntzak onartzea, coworkinerako dirulaguntzak eta herriko elkarteei urte hasieran aurre ikusitako dirulaguntzak ematea. Udaleko likidazioaren berri ematerakoan aipatu 2019ko aurrekontua %82,8an gauzatu zen eta gerakina 14,7 milio eurokoa da.